Həqiqəti tapmaq yolu: Xoca Əhməd Yəsəvidən İmadəddin Nəsimiyə - I YAZI - modern.az\n22 Yanvar 2019, 11:10 | ƏDƏBİYYAT\nHəqiqəti tapmaq yolu: Xoca Əhməd Yəsəvidən İmadəddin Nəsimiyə - I YAZI\nƏhməd Yəsəvi təriqət adamı kimi həyatının bütün məqamlarında Allaha ümid, inam yeri kimi baxır və həmişə ona doğru can atır. Onun dərgahında olmaq, onun qulu olmaq Əhməd Yəsəvi təriqətində əsasdır. Və belə demək olarsa, dünyanı, həyatı dərkin ən ali zirvəsi elə məhz bu məqamdır. Əhməd Yəsəvi həm əməlinə, həm də hikmətlərinə görə ən böyük övliyalardan biridir. O, Yəsəvi təriqətinin başçısı kimi hər bir dərdin əlacını, hər bir sorğu-sualın cavabını, hər bir işə verilən qiyməti və hər bir kəsin qiymətini Allahın verəcəyi qiymətdə axtarır. Əhməd Yəsəviyə görə, aciz olmayan bir Allahdır, hər şeyi bilən bir Allahdır. Ona görə də ona doğru can atmaq, ona dualar etmək, ondan kömək istəmək hər bir bəndənin borcudur. Əhməd Yəsəvi yazır:\nÖmrüm ahir bolğanda ne kılğay min Hudaya Can alğuçı kilgende ne kılğay min Huday\nCan birmekni vehmidin Azazilni zahmıdın Şefkat bolmasa sindin ne kılğay min Hudaya\nƏhməd Yəsəvi özünü Allahın günahkar qulu sayır, burada da yenə bir övliya adamı kimi hərəkət edir.\nGünahım köp ilahım kiçürgey sin günahım Bırça kullar içində asi kuldur Hace Ahmed\nƏhməd Yəsəvi yolu, məsləki olmayanları, həqiqəti başa düşməyənləri, təriqət başçılarını saymayanları yazdığı hikmətlərlə başa salmağa çalışır.\nTarikatnı bilmedin hakikatğa kirmedin\nPir buyruğın tutmadın özri köptür Hace Ahmed\nƏhməd Yəsəvi həqiqəti tapmaq yolunu, Allahın rəğbətini qazanmaq üçün hansı əməllərdə bulunduğunu, Allahın əmrlərini yerinə yetirmək və onu anmaq qaydalarını ədalətli bir şəkildə, yaradana layiq bir tərzdə hikmətlərində ifadə edir, göstərir. O, dünyada yaşayan insanları izlədiyini və bu məqamda dörd yanından yollar keçdiyini bəyan edir. Belə olan təqdirdə, təbii ki, ağıl sahibləri, hikmət sahibləri bu yollardan ən doğrusunu, düzgününü seçməlidir. Əhməd Yəsəvi də belə edir. O, dörd yanından keçən bu yollardan hansını seçmək üçün ağıla üstünlük verir. Və ağıl əsasında dörd yanından keçən yolların seçimini edir. Ağıl çoxlarına nəsib olduğu kimi, bir çoxlarına da Allahdan pay kimi verilmir. Bu mənada Əhməd Yəsəvi ağıl və hikmət sahibi olmaqla ağıl vasitəsilə insanları anlamaq, onları bir-birindən ayırmaq və nəticə çıxarmaq qabiliyyətinə malikdir. Sufilərə görə, ağıl ilahi bir nurdur. Və bu nur da Əhməd Yəsəvidə var. Həmin nur vasitəsilə Əhməd Yəsəvi hər bir şeyi ayırd edir, həqiqətin yolunu tapır, Allaha yaxın olmağa can atır. O yazır:\nHalikımnı izlermin tün kün cihan içinde Tört yanımdın yol indi kevn ü mekan içinde\nƏhməd Yəsəvi dörd yanından keçən yollardan hansını seçəcəyini yaxşı bilir. Ağıl vasitəsilə bunları ayırd edə bilir. Yeri gəlmişkən onu da qeyd edək ki, sufilər iki cür ağlın varlığını qəbul etmişlər: “əqli-küll”, “əqli-cüz”. “Əqli-küll” hər şeyi qavrayan ağıldır. Bu ağıl ilk meydana gələn ağıldır. Buna “əqli-əvvəl” və ya “ruhi- Əzəm” da deyilmişdir. Sufilərə görə, Əzəm Allahın adlarından biri olmuşdur.\nSufilərə görə, “nəfsi-küll”, “əqli-küll”dən passiv olan ağıldır. Əski inamlara görə, hər iki ağlın birləşməsi doqquz göyü yaradır. Doqquz göyün ardıcıl fırlanması dörd ünsürü (od, hava, torpaq, su) meydana gətirir. Doqquz göylə dörd ünsürün birləşməsi isə varlığı, dünyanı yaradır.\nSufilərə görə, “əqli-cüz” hər bir insanda olan ağıldır və gündəlik həyatımızda bu ağıldan istifadə edirik.\nƏhməd Yəsəvi “Dörd yanımdan yol indi kövnü məkan içində” misrasında “dörd” sözünü təsadüfi işlətmir. Dörd rəqəmi, görünür ki, təsadüfi rəqəm deyildir. Bu rəqəm təkcə od, hava, torpaq, su ünsürlərinə işarə deyil, həm də onun işarə etdiyi digər məqamlar da vardır. Birincisi, dünya dörd cəhətdən (şimal, şərq, qərb, cənub) ibarətdir. Görünür ki, Əhməd Yəsəvi buna da işarə edir. İkincisi, həyatda hər şey dörd sütun üzərində qurulur. Məsələn, stolun, stulun dörd ayağı, insanın iki əli, iki ayağı (cəmi dörd), maşının dörd təkəri, istənilən bitkinin gövdəsindən ayrılan iki budaq və həmin budaqların aşağıdan və yuxarıdan bərkidiyi gövdənin iki hissəsi (cəmi dörd), heyvanların dörd ayağı və s. Bütün bunlar ona işarə edir ki, qurulan, yaranan hər şey dörd sütun üzərində öz varlığını, mövcudluğunu təsdiq edə bilir. Üçüncü bir tərəfdən kü rə şəklində olan yerin özü də dörd sütunun üzərində qurulur. Çərxi fələk (dünya) dörd sütun üzərində fırlanır. Çarxın özündə də dörd sütun var. Yeri gəlmişkən qeyd edək ki, xaç işarəsi də dörd sütundan ibarətdir. Ona görə də xristianlar müqəddəs işarə kimi xaçdan istifadə edirlər.\nBundan başqa, dörd sözünün müqəddəs kitablara işarə etdiyini də yəqin hesab etmək olar: “Qurani-Kərim”, “İncil”, “Tövrat”, “Zəbur”. Bu kitablar vəhy yolu ilə nazil olmuşdur. Yeri gəlmişkən qeyd edək ki, peyğəmbərlərdən yalnız dördünə vəhy yolu ilə müqəddəs kitablar verilmişdir: Davud Peyğəmbərə Zəbur, İsa Peyğəmbərə İncil, Musa Peyğəmbərə Tövrat, Məhəmməd Peyğəmbərə “Qurani-Kərim”.\nBeləliklə, Əhməd Yəsəvi “Dörd yanımdan yol indi kevn ü mekan içinde” misrasında dörd sözünün ifadə etdiyi simvolları, çox güman ki, bilmiş və onların hər birinin mahiyyətini dərindən dərk etmişdir.\nƏhməd Yəsəvi yuxarıda qeyd etdiyimiz hikmətində bəlkə də varlığın, dünyanın yaranmasına işarə edir və “Dörd yanımdan yol indi kevn ü mekan içində” deyərkən doqquz göylə dörd ünsürün birləşməsi və nəticədə varlığın, dünyanın yaranması məqamlarını yada salır. Sonra isə dörddən (dörd ünsürdən) yeddiyə çatdığını və buradan da göyün doqquzuncu qatına getdiyini söyləyir. Burada dörddən yeddiyə çatdığını deyərkən ona işarə edir ki, göy qübbəsi yeddi qatdan ibarətdir. Əski astroloji yozumlarda göy qübbəsinin doqquz qatdan ibarət olduğu söylənsə də, “Qurani-Kərim”də yeddi qatın olduğu göstərilir. Odur ki, Əhməd Yəsəvi göy qübbəsinin yeddi və doqquz qatdan ibarət olmasına işarə edir. Eyni zamanda doqquzuncu qatda qalmayaraq oradan da ikinci qata — Zühəl ulduzunun olduğu göy qatına gəldiyini bəyan edir. Bu barədə o yazır:\nTörtdin yitige yittim tokuznı güzer ittim Ondın ikige kildim çerh-i Keyvan içinde\nTəsəvvüf ədəbiyyatında ruh aləmi dolaşır. Ruh Allah tərəfindən verildiyindən təkrar olaraq ona da qayıdır. Məhz burada dörd, yeddi, doqquz iki göy qübbəsinin dördüncü, yeddinci, doqquzuncu, ikinci qatlarına işarədir. Əhməd Yəsəvi göyün bu qatlarına vardığını söyləyir, bununla da hikmət sahibi olmaq üçün hansı mərhələlərdən, sınaqlardan keçməyin vacibliyini qeyd edir. O yazır:\nÜç yüz altmış su kiçtim tört yüz kırk tört tağ aştım Vahdet şarabın içtim tüştüm meydan içinde\nTəsəvvüfün qaydası belədir ki, həqiqətə çatmaq üçün müəyyən mərhələləri keçmək, aşmaq lazımdır. Odur ki, buradakı “üç yüz altmış su” və “dörd yüz qırx dörd dağ” keçilməsi, aşılması vacib olan mərhələlərdir. Bu mərhələləri aşmadan həqiqətə çatmaq olmaz. Məhz Əhməd Yəsəvi bu mərhələləri aşaraq həqiqətə çatdığına işarə edir. “Vəhdət şərabını içdim” dedikdə isə əzəli, əbədi olan yeganə varlığa (Allaha) inamla, onu bir və mütləq bilməklə birlik şərabını içdiyini, ilahi eşq ilə sərxoş olduğunu söyləyir. Deməli, həqiqətə çatmaq üçün qeyd olunan sayda mərhələlər keçmək vacibdir. Bundan sonra isə vəhdət şərabını içmək mümkündür. Onu da qeyd edək ki, “dörd yüz qırx dörd” ifadəsi həm də insanın vücudundakı varlığı qəbul edilən dörd yüz qırx dörd sümükdür. Eyni zamanda “üç yüz altmış” rəqəmi varlığı qəbul edilən nəyəsə işarədir. Bu barədə dəqiq fikir söyləmək mümkün deyildir. Ona görə də araşdırılmasına ehtiyac vardır. Ancaq bu barədə onu demək olar ki, Əhməd Yəsəvi hikmətlərində “üç yüz altmış damarları lerzan kılar” söyləyir. Bəlkə də insanda üç yüz altmış damarın olduğuna işarə edir. O yazır:\nKayda sin dip kayda sin dip aşık aytar Aşıklarğa had ne bolğay maşuk aytar\nAğzı aytmas tili aytmas dili aytar Üç yüz altmış tamurları berzan kılur\nMüqayisə üçün qeyd edək ki, İzzəddin Həsənoğlu bədəninin yetmiş iki cür damardan ibarət olduğunu söyləyir.\nTənim yetmiş iki dürlü damardır, Kimin irmaq, kimin dərya qılan kim?\nHər halda insan bədənində üç yüz altmış, yaxud yetmiş iki cür damarın olduğunu dəqiqləşdirməyə ehtiyac vardır.\nƏhməd Yəsəvi həqiqətə çatmaq yolunda nələr etdiyini bir-bir sadalayır. Qeyd edir ki, həqiqətə çatmaq istəyənlər meydanda çoxdur. Həqiqəti axtaran yüz min ariflərin hər biri vəhdət şərabını içmək üçün meydanda gəzir, dolaşırlar. Ancaq Əhməd Yəsəvi özü həqiqətə çatmaq üçün həqiqət dənizinə girdiyini, buradakı bütün varlıqları gördüyünü, incini sədəfdə, cəvahiri öz yerində gördüyünü bildirir. Açıq demək istəyir ki, həqiqət olan yerdə hər bir şey öz qaydasında və məkanında olur.\nƏhməd Yəsəvi göyün səkkizinci və doqquzuncu qatına vardığını, Allahın ilgisini və iradəsini gördüyünü (Allah əvvəl kəlamı və sonra üzərinə olacaq şeylər yazılmış lövhəni yaradıbdır) və bununla da haqqı tapdığını təsdiq edir. Yerin altına girərkən sorduqlarının hamısının cavabını özündə tapmaq gücündə olur. Bu Allahın ixtiyarı ilə mümkün olan bir iş kimi qiymətləndirilir. Deməli, Əhməd Yəsəvi haqqı tapdıqdan sonra Allaha yaxınlaşır. O yazır:\nƏhməd Yəsəvi haqqı tapmaqla öz canını, ruhunu ən qiymətli daş-qaş, mənbə, ocaq sayır. Eyni zamanda hər yeri özünün məkanı bilsə də, özünü məkansız sayır. Bununla o, bir daha Allaha yaxın olduğunu bəyan edir. Əhməd Yəsəvi hər yeri özünün məkanı bilib, ancaq özünü məkansız saymaqla heç bir məkanın sahibi, yiyəsi olmadığını da söyləyir. Ancaq hər bir şeyin, məkanın sahibi, yiyəsi Allahdır. Allah hər şeyi yaratdığı kimi, həm də yaratdığı hər bir şeyin yiyəsidir, sahibidir. Zahirən elə görünə bilər ki, Allah da, sufilər də, o cümlədən Əhməd Yəsəvi də hər bir yerdədir, hər bir məkandadır, eyni zamanda məkansızdır. Ancaq Allah hər bir yerdə, məkanda olmaqla yanaşı, həm də məkansızdır. O, yaradan bir qüvvə kimi hər şeyin, o cümlədən məkanın sahibidir, yiyəsidir. Ona görə də o, yaratdıqlarının sahibi, yiyəsi kimi hər şeyi görür. Sufilərə gəldikdə isə onlar özlərini hər yerdə saysalar da, eyni zamanda məkansız hesab etsələr də, Allahın yaratdığı hər bir şeyin sahibi, yiyəsi deyillər. Bununla da onlar Allahın böyüklüyünü, şəriksizliyini, təkliyini qəbul edərək ona yaxınlaşırlar, özlərini Allaha və onun qüdrətinə borclu sayırlar. Bir fərqi xüsusilə, nəzərə çatdırırlar ki, Allah hər bir şeyin sahibidir, onlar isə heç bir şeyin sahibi deyillər. Bundan başqa, Allah hər bir şeyi yaradandır, onlar isə heç bir şeyi yaratmayıblar.\nOnlar sadəcə olaraq yaradana — Allaha yaxın olmağa can atan sufilər, təriqət adamlarıdır. Bu mənada da Əhməd Yəsəvinin aşağıdakı hikməti bir təriqət adamının, sufinin görüşləridir.\nHəqiqət axtarışında haqqı tapmaq Allaha yaxınlaş- maqdır. Allaha yaxınlaşan hər kəs yerin, göyün, var olan hər bir şeyin qədrini bilir. Hər bir kəsi Adəm övladı kimi özünə doğma sayır, özünü hər bir yerdə sərbəst hiss edir. Başqa sözlə, haqqa qovuşan hər bir kəs Haqq adamı, Allah adamı kimi bütün məkanlarda olur. Haqq adamı, Allah adamı olmaq onu o qədər ruhlu edir ki, o, məkansızlıq zirvəsinə yüksəlir. Bu məkansızlıq zirvəsi təriqət sahiblərində, daha doğrusu, onların təriqət görüşlərində etiraf olunur. Məkansızlıq etirafı Əhməd Yəsəvidə olduğu kimi, Hürufilik təriqətinə mənsub olan İmadəddin Nəsimidə də vardır. İmadəddin Nəsimi də Əhməd Yəsəvi kimi özünü “laməkan” sayır. O yazır:\nMəndə sığar iki cahan, mən bu cahana sığmazam! Gövhəri - laməkan mənəm, kövnü məkana sığmazam!\nİmadəddin Nəsimi də Əhməd Yəsəvi kimi məkansızlığa çatmaq üçün haqdan keçən bir yol keçir. Bu yolu keçənlər Haqqı, Allahı tanıyır, bildiklərini gümanla, şübhəylə yox, haqqın yolunda olmaqla bilirlər.\nİmadəddin Nəsimi “laməkan mənəm” deməklə Allaha yaxın olduğunu, Allahın dərgahına yüksəldiyini bəyan edir. Sufilərə görə, bunu o kəslər edə bilmişdir ki, onlar Haqqın, Allahın yolunda olmuşlar, eyni zamanda həqiqət yolunu keçmişlər. Haqqı özlərinə məkan seçmişlər, həmin məkanda olmaqla onlar da haqqa məkan olmuşlar. Haqqın yolunda olmaqla, haqqın yerinə, məkanına çevrilmişlər. Ona görə də Nəsimi yazır:\nMən mülki-cəhan, cəhan mənəm, mən Mən həqqə məkan, məkan mənəm, mən.\nMənsurəti- mənidə həqəm, həq,\nMən həqqi - əyan, əyan mənəm, mən.\nHaqqın yolunda özünü sorğu-suala tutmaq, belə demək olarsa, imtahana çəkmək prinsipi bütün təriqət sahiblərində, o cümlədən Əhməd Yəsəvidə də geniş yer almışdır. Bunu İmadəddin Nəsimidə də görürük. İma- dəddin Nəsimi təsadüfi demir ki, “Həq yoluna sadiqmi- sən?” O yazır:\nEy Nəsimi, aşiqmisən? Həq yoluna sadiqmisən? Közyərməyə layiqmisən?\nMən səndən üz döndərmənəm!\nİmadəddin Nəsimi Əhməd Yəsəvi kimi aşiqliyi, sadiqliyi, eyni zamanda nəyəsə layiqliyi haqq yolunda, doğru yolda, daha doğrusu, bu yolun özünə sadiq olmaqda görür. Bunu onun qəzəlləri də təsdiq edir.\nCana, sən candan nə kim, gəlsə cigərlər ağrımaz Həq bilir, bir zərrə nəştərdən damarlar ağrımaz.\nZahidin əfsanəsindən soydular nahaq məni\nHəq bilir səndən şəha, sahib nəzərlər ağrımaz.\nZahidin bir barmağın kəssən dönər həqdən qaçar, Gör bu gerçək aşiqi çərpa soyarlar ağrımaz.\nƏhməd Yəsəvi haqq yoldan, doğru yoldan, düzgün yoldan, həqiqəti dərketmədən uzaq olanları haqqa çağırdığı kimi, İmadəddin Nəsimi də qəflət yuxusunda yatanları, fani dünyaya ayılmayıl olanları oyatmağa çalışır.\nEyözündənbixəbərqafiloyan Həqqə gəl kim həq deyil batil, oyan Olma fani aləmə mayil, oyan Mərifətdən nəsnə qıl hasil, oyan.\nƏhməd Yəsəvi özünü gövhər, inci, dürr hesab etməklə yanaşı, həm də bu qiymətli daş-qaşların mənbəyi hesab edir, onların hər birini məkanı saysa da, məkansız olduğunu söyləyir.\nMiskin Hace Ahmed canı hem güherdür hem kanı Cümle anıng mekanı ol la-mekan içinde\nİmadəddin Nəsimidə də aləmə, kainata yanaşma mövqeyi prinsipcə eynidir. O, aləmdə, kainatda öz nişanələrinin olduğunu söyləyir, ancaq nişanələrinə (əlamət- lərinə, izlərinə) sığmadığını da bəyan edir, əslinin, təbiətinin başlanğıcını məkan qədər qədim hesab edir. Ancaq bu məkanı yaradan var, onun sahibi var. O qüvvə İlahidir, Allahdır.\nKövnü məkandır ayətim,zatinədir bidayətim, Sən bu nişanla bil məni, bil ki, nişanə sığmazam.\nYer, məkan yeraltı və yerüstü sərvətləri ilə zəngindir. Bu zənginlik içərisində İmadəddin Nəsimi özünü həm sədəf, həm inci, həm də onların hamısının bir yerə toplandığı məkan sayır. Bununla yanaşı, qiyamət günündə cəhənnəm üzərində qurulmuş qıl körpüdə salamat saxlamaq gücündə olduğunu deyir. İncə, zərif toxunma parçalardan hazırlanmış çoxlu paltarları ilə bu dünya dükanına sığmadığını söyləyir. Doğrudan da, o, əgər hansısa bir məkana, lap özünün söylədiyi “dükana” sığarsa, onda həqiqət axtarışı sona çatar. Həqiqəti isə bir dəfə axtarmaqla iş bitmir, qurtarmır, onu ömrü boyu axtarmaq lazım gəlir. Bu cür müntəzəm həqiqət axtarışı İmadəddin Nəsimini və digər təriqət sahiblərini Allahın dərgahına yaxınlaşdıra bilir. Ancaq onlar həqiqət axtarışında olduqları üçün daimi məkanları olmur, bununla belə, bütün məkanlarda izlərinin, əlamətlərinin, nişanələrinin varlığını görürlər. Bu varlığın özünü var edən yenə də Allahdır. Ona görə ki, haqqın yolunda olmaq ən azı Allahın sevimli bəndəsi olmaq imkanını verir. Allahın sevimli bəndəsi Allahın öz izni ilə təriqət düşüncəsini poeziyanın poetik imkanları çərçivəsində təqdim edir.\nHəm sədəfəm, həm inciyəm, həşrü sirat əsənçiyəm, Bunca qümaşü rəxt ilə mən bu dükanə sığmazam.\nMəkansızlıq təriqət sahiblərini gizli saxlayır, bu, İmadəddin Nəsimidə belə bəyan olunur. O, özünü gizli daş-qaş, xəzinə saxlanan yer hesab edir, eyni zamanda özünü gözlə görünən, aydın, aşkar, bəlli kimi təqdim edir. Həm özünü gizli xəzinə, həm də aşkar, bəlli hesab etmək təzadlı mövqe deyil, əksinə, hər ikisini inkar etmək, əslində isə yenə də konkret məkanda yerləşməməkdir.\nGənci - nihanmənəm, mən uş, eyni-əyanmənəm, mən uş\nGövhəri -kanmənəm, mən uş, bəhrəvükanəsığmazam.\nİmadəddin Nəsimi özünü gövhər, daş-qaş satanların mənbəyi saymaqla ona pay verən mənbəyə sığmadığını söyləyir. Bununla o, daş-qaş satanların mənbəyini və pay verən mənbəyi Allahın yaratdıqlarının çox-çox cuzi bir hissəsi olduğunu bəyan edir. Allahın yaratdıqları, var etdikləri içərisində onların heç nə olduğunu deyir və bu heç nəyə sığmazlığında israrlı olur.\nMəkansız olan Əhməd Yəsəvi də, İmadəddin Nəsimi də Adəm Peyğəmbəri — yer üzərində ilk insanı, ilk peyğəmbəri anır, Adəm övladı adəm olduqlarını söyləyirlər. Əhməd Yəsəvi yazır:\nOn altımda barça ervah ülüş birdi Hay hay sizge mübarek dip Adem kildi\nİmadəddin Nəsimi yazır:\nGərçi -mühiti -əzəməm, adım Adəmdir, adəməm, Turiləkün-fəkanmənəm, mən bu məkanə sığmazam.\nİmadəddin Nəsimi Adəm övladı kimi haqqa çağırışında gücü, təzyiqi qəbul etmir, ətrafındakılara qarşı güc, təzyiq işlətməyin əleyhinə çıxır. Bununla belə, özünü Tur dağı, dünya, aləm saysa da, bunların heç birinə sığmır. Ona görə ki, o, haqqın carçısıdır və bir “mən” kimi Adəm övladıdır. O, haqqın carçısı kimi Allahın qulluğunda hazırdır. Allah haqq carçısı kimi ona buyruq göstərir, bir yerdə dayanmayan, bir yerdə durmayan Allah buyruqçusu konkret bir məkanda necə ola bilər və ora necə sığa bilər?! Və onu da qeyd edək ki, Adəm övladı olan hər bir kəs, o cümlədən Əhməd Yəsəvi və İmadəddin Nəsimi həmin Adəmi yaradan Allahın buyruqçusu olmaya bilməz. Başqa cür mümkün də deyildir, o mənada ki, ilk insanı, ilk peyğəmbəri — Adəmi Allah yaratmışdır.\n“Qurani-Kərim”in “Əl -hicr” surəsininiyirmi altıncı ayəsinə görə Allah ilk insanı və ilk peyğəmbəri quru çamırdan, qara palçıqdan yaratmışdır. Uca Allah Cəbrayıla, Mikayıla və İsrafilə yeddi qat yerdən yeddi ovuc torpaq gətirmələrini tapşırmışdır. Torpaq gətirildikdən sonra Allah günlərlə yağış yağdırmış, torpağı yumşaltmış və bu torpaq mələklər tərəfindən yoğrulmuşdur. Allah öz qüdrətiylə Həzrəti-Adəmə şəkil vermişdir. Rəvayətə görə, Həzrəti-Adəm səksən il şəkilsiz, yüz iyirmi il ruhsuz qalmışdır. Həzrəti-Adəm yaradıldıqdan sonra Allah mələklərə buyurmuşdur ki, ona səcdə etsinlər. Əzazil Həzrəti-Adəmə səcdə etməmiş və Həzrəti-Adəmin çamırdan, özünün isə oddan yaradıldığını söyləmişdir. Bütün mələklər səcdə etsələr də, Əzazil səcdə etmədiyi üçün Allahın lənətinə uğrayaraq cənnətdən qovulmuş və İblis adını almışdır.\nHəzrəti-Adəm öz qadını Həvva ilə cənnətdə yasaq olunmuş almanı yedikləri üçün oradan yer üzünə qovulmuşdur. Sərəndib (Səylan) adasına düşən Həzrəti-Adəm burada iki yüz il qadını Həvvadan ayrı yaşamış və tövbə etməklə məşğul olmuşdur. O, dualar edərək Allah tərəfindən günahlarının bağışlanmasını istəmişdir. Günahlarından təmizləndiyi üçün ona Həzrəti-Adəm Səfiyullah “Allahın saf, təmiz, günahsız qulu” ləqəbi verilmişdir.\nHəzrəti-Adəmin günahı təmizləndikdən sonra Cəbrayılın köməyi ilə o, Ərəfata getmiş və qadını Həvva ilə görüşmüşdür. Qalan ömrünü qadını ilə birgə keçirmişdir.\nİmadəddin Nəsimi haqqın carçısı kimi, Adəm övladı kimi öz əslini, nəcabətini, zatını unutmur və yazır:\nGərçi bu gün Nəsimiyəm, haşimiyəm, qüreyşiyəm, Məndən uludur ayətim, ayətə, şanə sığmazam.\nHaşimilərə, qüreyşilərə mənsubluğunu bəyan edən Nəsimi yazır:\nİsbat edirəm daim “Ənəlhəqq”imi həqdən, Bir mənciləyin aşiqi - bərdarkimin var?\n“Ənəlhəqq” düsturunun açılışına ehtiyac var. Bunun açılışı vaxtilə “mənəm Allah” kimi izah olunmuşdur. Və Nəsiminin “ənəlhəqq” deyimini “mənəm Allah” kimi şərh etmişlər. “Ənəlhəqq” deyimi barədə Əhməd Yəsəvinin və İmadəddin Nəsiminin təriqət görüşlərini müqayisəli təhlil etməklə həqiqəti üzə çıxarmaq olar. Əhməd Yəsəvi hikmətlərində yazır ki, mollalar Mənsurun “Ənəlhəqq” deməsini Mənsura Qırxlar şərbət içirdi və Mənsur “ənəlhəqq” dedi kimi izah edirlər. Mənsur təriqət adamı kimi Allaha qovuşmaq üçün mənəvi bir yol keçmişdir. Həmin mənəvi yolun zahiri üzü şəriətdir, daxili üzü həqiqətdir. Deməli, Allaha qovuşmaq üçün mənəvi yol şəriətdən və həqiqətdən keçir. Bu mənada çox güman ki, Mənsur “ənəlhəqq” deyəndə “haqq deyən, doğrunu deyən, düzgünü deyən mənəm” demişdir. Ancaq o dövrdə onu düzgün başa düşməmişlər. Əhməd Yəsəvi hikmətlərində yazır ki, mollalar Mənsurun “ənəlhəqq” deməsini nahaq saymış, onu daşa tutaraq öldürmüşlər. Əhməd Yəsəviyə görə, mollalar “ənəlhəqq” sözünün mənasını bilmədikləri üçün Mənsur kimi bir vəlini kafir sanmış və qətlə yetirmişlər. Halbuki, ənəlhəq “haqqı, düzgünü, doğrunu söyləyən mənəm” deməkdir və Mənsur da bu sözü həmin mənada işlətmişdir. İndi isə Əhməd Yəsəvinin hikmətlərində bu barədə yazılanlara diqqət yetirək.\nTınmay aşık Hu dirler Hudayığa yalvarıp Yörür anı ışkıda kiçe kündüz sarğarıp\nZar yığlatıp aşıknı ışk ilgide Hudayım İşk yolıda melamet anga kördi münasib\nMansur bir kün yığladı irenler rahm eyledi Çil-ten şerbet içürdi Mansurğa mihrin salıp\nMollalar Mənsurun “ənəlhəqq” kəlməsini anlaya bilməmiş, onu təhrif olunmuş şəkildə başa düşmüşlər. Belə fikir söyləmişlər ki, Mənsur guya “Allahlıq” oyununda iştirak edir. Halbuki, bu sözlə Mənsur “haqq məndə göründü”, “mən Allahın sayəsində var oldum” demək istəmişdir. “Haqq məndə göründü” ifadəsi “düzünü deyən, həqiqəti deyən” mənasını bildirir. Bu mənada İmadəddin Nəsiminin “ənəlhəqq” kəlməsi haqdan doğan bir kəlmədir və “düzünü deyən, həqiqəti deyən” mənasındadır. Bunu aşağıdakı misralar da təsdiq edir.\nİsbatedirəmdaim “Ənəlhəqq”imihəqdən, Birmənciləyinaşiqi-bərdarkiminvar?\nİmaddədin Nəsimi Mənsurun “ənəlhəqq” kəlməsini yaxşı anladığı üçün qəzəllərində Mənsur barəsində həqiqəti verir.\nÇünənəlhəqdarınımənsurolandanistəyin, OlmayanMənsurənəlhəqləysə-fid-dar, istəməz.\nTəxtəçıxmaqistəməzMənsurolan, yaminbərəHərki, Mənsuroldu, çıxdışahi-eşqindarinə\nMənsurun tam adı Əbul-Muğis əl-Hüseyn Mənsur əl-Bəyzavidir. Onun adı Hüseyn, ləqəbi isə Həllac olmuşdur. O, 857-ci ildə Fars əyalətinin Bəyza şəhəri yaxınlığındakı Turda anadan olmuşdur. Üç dəfə Həccdə olmuş və üçüncü Həccdən sonra Bağdada getmişdir. Hind və türk ellərinə səyahətlər etmiş İslam dinini yaymışdır. “Ənəlhəqq” sözünü işlətdiyi üçün həbs olunmuş, səkkiz il həbsdə qalmışdır. 922-ci ildə Bağdadda işgəncəli bir yolla edam olunmuşdur. Əvvəl qamçılanmış, sonra bədəni parça-parça edilmiş, dar ağacına çəkilmiş, başı kəsilmişdir. Onun türk sufiləri arasında böyük nüfuzu olmuşdur. Təsadüfi deyildir ki, Əhməd Yəsəvi, İmadəddin Nəsimi, Yunus İmrə və digərləri Həllac Mənsura böyük dəyər vermişlər. Onun tərəfdarları onu Allah yolunda bir şəhid kimi qəbul etmişlər.\nMənsur “Həllac” ləqəbini dostu olan bir həllacın dükanında qazanmışdır. Barmağı ilə işarət edərək pambığı çiyidindən ayırmışdır. Bunu görən dostu ona “Həllac” ləqəbini vermişdir. “Həllac” sözü “pambıq darayan” mənasındadır.\nMənsur Həllac təsəvvüfə dair xeyli əsər yazmışdır.\nBu əsərlər dövrümüzə qədər gəlib çatmışdır.\nƏhməd Yəsəvi hikmətlərindən aydın olur ki, Yəsəvi dərvişləri Allah yolunda, haqqın yolunda göz yaşı tökmüş, hikmətlər qoşmuşlar. Dərvişlər Allahın qulları olmaqla həqiqəti dərk etmişlər. Dərvişlər söhbətində insanlar saflaşır, təmizlənir, Allah yolunda həqiqəti başa düşürlər. Əhməd Yəsəvi yazır:\nBaşqa bir hikmət:\nKul Hace Ahmed söhbetde dem urar münacatda Zihi boş saadetde dervişler söhbetinde


İmişlinin icra başçısı qazini ümidsiz qoyub- » Yenixeber.org - Oxu xəbərin olsun\nYenixeber.org: "Uğurlu reklam" sözümüzü yanlış anlamayın, lütfən. İndi açıqlamasını diqqətlə oxuyun, nə demək istədiyimizi özünüz anlayacaq, hətta çoxlarınız bizə haqq verəcəksiniz.\nİzləyicilərimiz yaxşı bilir ki, redaksiyamız hər zaman qazi, müharibə veteranları və şəhid ailələrinə qarşı diqqətlidir və onların problemlərinə çox həssas yanaşır.\nNahid dəfələrlə İmişli rayonunda yerli İcra orqanlarına müraciət etdikdən sonra çarəsiz qalıb Prezidentə müraciət etmişdi ki, ona əlillik dərəcəsi təyin edilənə və sosial mənzillə təmin olunana qədər rayondakı boş yataqxanalardan birində, yaxud başqa hər hansı bir mənzildə müvəqqəti yaşaması üçün otaq verilsin.\nTarix: 16-06-2021 18:47\nKimlər Bakıya girə bilər,kimlər yox - Rəsmi şəxs danışır\nVidadi İsayev hakimiyyətin Bərdədəki üz qarasına çevrilib -İTTİHAM


Azərbaycan Milli Elmlər Akademiyasında Folklor İnstitutunun direktoru vəzifəsinə seçkilər keçirilmişdir. Folklorşünaslıq sahəsində tanınmış mütəxəssis, filologiya üzrə elmlər doktoru Muxtar Kazım oğlu İmanov AMEA Folklor İnstitutunun direktoru vəzifəsinə seçilmişdir.\nMuxtar Kazım oğlu İmanov 1955-ci ildə Şərur rayonunun Axura kəndində anadan olmuşdur. 1977-ci ildə Bakı Dövlət Universitetinin filologiya fakültəsini bitirmiş, 1977-1980-ci illərdə Şərur rayonunun Həmzəli kənd məktəbində Azərbaycan dili və ədəbiyyat müəllimi işləmişdir.\n1983-cü ildə Milli Elmlər Akademiyasının Nizami adına Ədəbiyyat İnstitutunda ədəbiyyat nəzəriyyəsi ixtisası üzrə aspiranturanı bitirərək 1984-cü ildə “Müasir Azərbaycan nəsrində psixologizm” mövzusunda namizədlik dissertasiyası müdafiə etmişdir. 1983-1992-ci illərdə Nizami adına Ədəbiyyat İnstitutunun Folklor şöbəsində kiçik elmi işçi, elmi işçi və böyük elmi işçi vəzifələrində çalışmışdır.\n2001-ci ildən Folklor İnstitutunun Türk xalqları folkloru şöbəsində böyük elmi işçi, aparıcı elmi işçi kimi fəaliyyət göstərən M.K.İmanov 2007-ci ildə “Azərbaycan folklorunda gülüşün genezisi və poetikası” mövzusunda doktorluq dissertasiyası müdafiə etmişdir.\nFolklorun və ədəbiyyatşünaslığın aktual problemlərinə həsr olunmuş dörd monoqrafiyanın, yüzə yaxın elmi məqalənin, eləcə də bir sıra publisistik yazıların müəllifidir.\nAiləlidir, iki oğlu, bir nəvəsi var.


Madam Ouens bu dəfə mafiya liderlərinin izinə düşdü\nBritaniyanın Cinayətkarlıqla Mübarizə üzrə Milli Agentliyinin (NCA) rəhbəri bəyan edib ki, korrupsiyalaşmış oliqarxlarla mübarizə aparmaq üçün işlənib hazırlanmış qanunlar çərçivəsində quldur qruplaşmalarının bosslarının əmlakına, dəbdəbəli avtomobillərinə və digər aktivlərinə həbs qoyulacaq.\nVirtualaz.org xəbər verir ki, NCA rəhbəri Linn Ouens bu haqda “The Telegraph” qəzetinə müsahibəsində bildirib.\nKorrupsiyalaşmış oliqarxlara qarşı mübarizə aparmaq üçün işlənin hazırlanmış və mənbəyi şübhəli görünən gəlirlər hesabına Britaniyada əldə edilmiş aktivlərin müsadirəsinə imkan verən qanun ilk dəfə Azərbaycan Beynəlxalq Bankının keçmiş rəhbərinin arvadı Zamirə Hacıyevaya qarşı tətbiq olunub. Londonun “Harrods” univermağında təkcə uşaq oyuncaqlarına 1 milyon funt sterlinqdən çox xərcləyən “bədxərc Zamirə”nin on milyonlarla dollarlıq aktivləri dondurulub.\nLinn Ouens bildirib ki, onun rəhbərlik etdiyi agentliyin müstəntqləri artıq bir neçə qruplaşmaların liderlərini təqib edir. Onlar müstəntiqlərin “diqqət mərkəzindədir” və barələrində tezliklə qərar veriləcək. Qanqsterlər öz sərvətlərinin mənbəyini açıqlamalı, ya da həmin sərvətlər məhkəmə qərarı ilə həbs edilməlidir.\nHəmin kriminal qruplaşmaların əsasən keçmiş sovet məkanından olan qanqsterlərdən formalaşdığı təxmin edilir.


Möhtəşəm geyim modelləri » Qadin.Net ~ İlk milli qadın portalı... Azərbaycan xanımlarına...\nMöhtəşəm geyim modelləri\nƏziz xanımlar, bu dəfəki xəbərimdə sizlər üçün donlar hazırlamışam. Hər bir xanım gözəldir, lakin gözəlliyə gözəllik qatmaq üçün geyim də önəmlidir. Hər bir xanım zərif və gözəl görünüşə malikdir. Lakin bu görünüşə malik olmaq üçün səy göstərmək lazımdır. Məsələn: siz geyiminizlə çoxlarının diqqətini özünüzə cəlb edə bilərsiniz. Ziyafət geyimi də digər bütün qiyafətlər kimi tez-tez dəyişir. Siz də özəl dəvət ya da toylarda geyinəcəyiniz bu xüsusi qiyafətin mövsüm modasına uyğun olub-olmadığına əmin olmalısınız. Mən də sizə dəbli ziyafət geyimlərini təqdim edirəm. Ümid edirəm, zövqünüzə uyğun olanını seçib bəyənərsiniz.\nDaha bir möhtəşəm ziyafət donu. Bəyəndizmi?\nRəngi də özü qədər gözəldir.\nRəng və model olaraq, bu da gözəldir.\nBu donlar da çox gözəldir.\nYenə də qara.\nBu donun da qol forması maraqlıdır.\nSadə və qapalı geyinənlər üçün yaxşı seçim olar.\nRahatlığa üstünlük verən xanımlara.\nBeyendim bir iksin ama ele bilirem bunlar cox qadinsidirlar.biraz genc elvanliq olsa daha yaxwi olar.Menim ruhda xanimlara daha elvan daha uwaqsi heyat dolu enerjili geyimler teqdim etmeyinizi gozleyirem\n17 iyul 2015 19:14\n5 iyun 2015 12:50\n4 iyun 2015 12:11\n3 iyun 2015 12:47\n3 iyun 2015 12:17\n2 iyun 2015 22:29\n2 iyun 2015 22:12\nCanim Qeribem hemisheki kimi xeberinde teqdim etdiyin geyimlerde cox gozeldi.Men cox beyendim.Rengleride yaninda secilmish aksesuarlarda ayaqqabi cantalarda gozeldi.Coxsaqol canim menim...\n2 iyun 2015 16:41\n2 iyun 2015 15:55\n2 iyun 2015 15:19\nÖzləridə qəşəngdi rəhgləridə\nHəmişəki kimi yenə çox gözəl seçimlər etmisən canım. Mənim ən çox bəyəndiyim mövsümlə əlaqədar sondan 3-cü oldu. Həm rəng, həm də model olaraq çox bəyəndim. Onları bi zahmet bana göndərirmisin))\nBas uste ay baci, ele indi göndərirem...\nRengleri coox cazibadardi )) beyenmemek olar mi hec\n2 iyun 2015 14:58\n2 iyun 2015 12:24


İslah Müəssisələri və Həbsxanalar Beynəlxalq Assosiasiyasının (IMHBA) 2013-cü ilin "Səhiyyə" nominasiyasında mükafatı\nAzərbaycanın Penitensiar Sistemində Vərəmə nəzarət proqramı Penitensiar sistemin tibb sahəsində əldə edilmiş yüksək nəticələrə və peşəkar səylərinə görə, İslah Müəssisələri və Həbsxanalar Beynəlxalq Assosiasiyasının (IMHBA) 2013-cü ilin "Səhiyyə" nominasiyasında mükafatına layiq görülmüşdür.\nMükafat, 27 oktyabr-1 noyabr tarixlərində, ABŞ-ın Kolorado Sprinqs şəhərində keçirilən, dünyanın ictimai, könüllü, akademik və özəl sektorlarından cəzaçəkmə üzrə bir çox lider və ekspertlərinin iştirak etdiyi IMHBA 15-ci İllik Ümumi Yığıncağı (IÜY) və Konfransında ƏN TBİ nümayəndələrinə təqdim edilmişdir.\nİMBHA – Birləşmiş Millətlər Təşkilatının İqtisadi və Sosial Şurasının nəzdində xüsusi konsultativ statusu olan qeyri-hökumət təşkilatıdır. BCHA həbsxana sektorunda qlobal anlaşılmanı və peşəkarlığı mükəmməlləşdirmək məqsədi ilə, CÇM və həbsxana mütəxəssisləri Assosiasiyası kimi fəaliyyət göstərmək üçün təsis edilmişdir. Assosiasiyanın, cinayətkarın idarəolunması və reinteqrasiya; təlim və inkişaf; icmalarda cəzaçəkmə sahələrində diqqətəlayiq layihələrin və qabaqcıl təcrübəyə edilən töhfələrin tanınması və qiymətləndirilməsi üçün beynəlxalq mükafat proqramı, həmçinin, xüsusilə Assosiasiyanın fəaliyyətinə görə 2 mükafatı mövcuddur.


LENT.AZ - Prokuror təşkilat sədri və müavininin həbsini istəmədi\n16.05.2018 / 11:57\nProkuror təşkilat sədri və müavininin həbsini istəmədi\nAzərbaycan Əfqanıstan Veteranları İctimai Birliyinin sədri 1961-ci il Məhəmməd Vəliyev və sədr müavini 1961-ci il Cavan Əhmədovun məhkəməsi davam edib. Lent.az-ın məlumatına görə, Bakı Ağır Cinayətlər Məhkəməsində hakim Ramella Allahverdiyevanın sədrliyi ilə keçirilən prosesdə məhkəmə istintaqı başa çatıb. Hakim Ramella Allahverdiyevanın sədrliyi ilə keçirilən məhkəmə iclasında dövlət ittihamçısı çıxış edib.\nProkuror çıxışında Məhəmməd Vəliyevin və Cavan Əhmədovun Cinayət Məcəlləsinin 311-ci (rüşvət alma) maddəsi ilə təqsirli bilinib hər birinə 8 il cəza təyin edilməsini və cəzanın 2 il sınaq müddəti olmaqla şərti hesab edilməsini istəyib. Məhkəmə iclası mayın 23-nə təyin edilib.\nQeyd edək ki, hər iki təqsirləndirilən şəxs dələduzluq, rüşvət alma və sənədlərin saxtalaşdırılmasında ittiham edilirlər. Təşkilatın sədr və sədr müavinindən şikayətçi olanlar veteranlardır.


Atatürkün siyasi məsləhətçisi... - Əhməd Ağaoğlunun həyat və yaradıcılığı - II HİSSƏ - Hürriyyət\nAtatürkün siyasi məsləhətçisi… – Əhməd Ağaoğlunun həyat və yaradıcılığı – II HİSSƏ\n13:07 - 19 Sentyabr, 2019\n(Əvvəli bu linkdə: https://www.hurriyyet.org/xeber/ataturkun_siyasi_meslehetcisi_-_hmed_agaoglunun_heyat_ve_yaradiciligi)\nƏhməd bəy Ağaoğlu “Jurnal de Debat”, “Revü Been”, “Nouvye Revyü” kimi fransız mətbuat orqanlarında ictimai-siyasi mövzularda yazılarını nəşr etdirirdi. Fransada qələmə aldığı yazılarını “Kafkaz”, “Şərqi Rus” qəzetlərinə göndərirdi.\nƏhməd bəy fikirlərini təbliğ etmək üçün qəzet çapının önəmini anlayırdı. Lakin 1891-ci ildə "Kəşkül" qəzeti bağlandıqdan sonra 1891-ci ildə Qafqaz Senzura Komitəsi tərəfindən Azərbaycanca qəzetlərin çap olunmasına qadağa qoyuldu. Halbuki eyni dövrdə Çar Rusiyasının ərazisində ermənicə və gürcücə fəaliyyət göstərən 19 qəzet mövcud idi. İki milyondan çox olan Azərbaycan türkləri isə 1903-cü ilə qədər bu hüquqlarından məhrum idilər. Hətta XIX əsrin sonunda Azərbaycanca qəzet çap etmək üçün icazə almağa çalışan Məhəmməd Şahtaxtinskiyə Rusiya İmperiyasının Çap İşləri üzrə Baş idarəsinin rəisi Solovyev demişdi ki: “Mən qətiyyən Azərbaycan dilində qəzetin çap olunmasına icazə verə bilmərəm. Sizin xalqınızın nəyinə lazımdır qəzet? Sizin ziyalılarınız rus dilində oxumalıdırlar, sadə azərbaycanlılar isə qoy qoyunlarını otarsınlar”.\nƏhməd bəy qadınların geriliyini və istifadə olunan əlifbanı müsəlman dünyasının iki əsas düşməni və sağalmaz yarası sayırdı. O, "İslama görə və islamiyyətdə qadın" əsərində qeyd edirdi: “Yalnız azad, müstəqil düşüncəyə malik ana və övrət olduğu halda, müsəlman qadını, öz sosial funksiyalarını məqsədyönlü tərzdə həyata keçirə bilər; yalnız bu şərtlə o, öz övladlarında xarakter və iradə tərbiyə edib, ictimai həyat üçün vacib olan hiss və düşüncələri tətbiq etməyə qadirdir”.\n1905-ci ildə Əhməd bəy Ağaoğlu Bakı şəhər dumasının üzvü seçilib 1909-cu ilə qədər burada fəaliyyət göstərir. Bu dövr ərzində şəhərin bir çox problemlərinin həllinə nail olmuşdur. Fəaliyyət göstərdiyi dövrdə təhsil komissiyasının üzvü və Bakı Kommersiya Məktəbinin Qəyyumluq Şurasının üzvü olmuşdur. 1905-ci ilin 18 fevral tarixində Rusiya çarının əhalinin həyat şəraitinin yaxşılaşdırılması və dövlət quruculuğunun möhkəmləndirilməsi haqqında verdiyi qərardan sonra 1905-ci ilin 15 mart tarixində Azərbaycan ziyalıları təkliflərini müzakirə etmək üçün Tağıyevin evində toplaşırlar. Onlar Azərbaycan türklərinin tələb və təkliflərini Peterburqa çatdırmaq üçün nümayəndə heyəti formalaşdırırlar. Nümayəndə heyətinə Əhməd bəy Ağaoğlu, Əlimərdan bəy Topçubaşov, Əli bəy Hüseynzadə daxil idilər. Peterburqa çatdıqdan sonra Ağaoğlu burada 1905-ci il hadisələri ilə bağlı "Sankt Peterburqskie Vedomosti" qəzetində "Bakı hadisələri ilə bağlı həqiqətlər" adlı məqaləsini çap etdirir. Bu məqalənin yazılması çox vacib idi, çünki bütün Rusiya mətbuatında 1905-ci il hadisələrində ermənilər əzilən tərəf kimi göstərilirdi. Ağaoğlunun məqaləsi isə həqiqətləri faktlarla oxuculara çatdırırdı. 1905-ci ilin 16 aprel tarixində Əhməd bəy Ağaoğlu, Əli bəy Hüseyinzadə və Əlimərdan bəy Topçubaşovun imzası ilə Qafqaz canişininə məktub göndərilir. Məktubda onlar Azərbaycan dilində "Həyat" qəzetinin çap olunmasını istəyirdilər. 22 aprel tarixində onların istəyinə müsbət cavab verilir. 7 iyun 1905-ci ildə Hacı Zeynalabdin Tağıyevin dəstəyi ilə "Həyat" qəzetinin ilk sayı işıq üzü gördü. Həyat qəzetindən ayrılandan sonra Əhməd bəy Ağaoğlu İsa bəy Aşurbəyovun maliyyə dəstəyi ilə gündəlik "İrşad" qəzetini təsis edir.] Və 1905-ci ildən 1908-ci ilə qədər bu qəzetə rəhbərlik edir. Tezliklə qəzetin tirajı 3 minə çatır. Tadeuş Svetoxovskiyə görə qəzet eyni dövrdə çap olunan digər qəzetlərə nisbətən cəmiyyətin problemlərini daha radikal formada işıqlandırıdı. Məhz buna görə də qəzet II Əbdülhəmid tərəfindən Osmanlı dövlətində qadağan edilmişdir.\nƏvvəlki məqalə“ABŞ Rusiya ilə hibrid müharibəsinə hazır deyil” – Pentaqon rəhbərindən ETİRAF\nNövbəti məqalədə“Xidməti borcunu yerinə yetirərkən rəhmətə gedib, şəhid deyil” – İcra Hakimiyyətindən AÇIQLAMA


Məhtimqulunun poeziyası türkmən xalqının şanlı tarixinin epopeyasıdır - AZƏRTAC – Azərbaycan Dövlət İnformasiya Agentliyi\nİyunun 25-də Azərbaycan Milli Elmlər Akademiyasının (AMEA) Mərkəzi Elmi Kitabxanasında görkəmli türkmən şairi Məhtimqulu Fəraqinin həyat və yaradıcılığına həsr olunan “Məhtimqulu – insan qəlbinin mənəvi təbibi” mövzusunda beynəlxalq elmi konfrans keçirilib.\nAZƏRTAC xəbər verir ki, AMEA-nın Nizami Gəncəvi adına Ədəbiyyat İnstitutu tərəfindən təşkil edilən konfransda M.Fəraqi yaradıcılığına və Türkmənistana dair kitablar nümayiş olunub.\nTədbirdə AMEA-nın vitse-prezidenti, akademik İsa Həbibbəyli Azərbaycan-Türkmənistan ədəbi əlaqələrinin müasir inkişafının yüksək səviyyədə olduğunu deyib. Bildirilib ki, eyni kökə, mədəniyyətə, qədim tarixi münasibətlərə və ənənələrə malik Azərbaycan və türkmən xalqlarını eyni dil və din birləşdirir.\nBöyük mütəfəkkirin zəngin bədii irsindən, onun türkmən yazılı ədəbiyyatındakı xidmətlərindən danışan akademik M.Fəraqini Türkmənistanda milli istiqlal ədəbiyyatının banisi kimi xarakterizə edib. M.Fəraqinin yaradıcılığında vətənpərvərlik, türkmən qəbilələrini birliyə çağırış motivlərinin daha güclü olduğu, böyük mütəfəkkir şairin poeziyasında realizmin əsas yer tutduğu, onun dünyada xalqların mənəvi-siyasi birliyinin böyük müdafiəçisi və carçısı kimi qəbul olunduğu diqqətə çatdırılıb. Vurğulanıb ki, Məhtimqulunun poeziyası türkmən xalqının şanlı tarixinin epopeyasıdır.\nİ.Həbibbəyli böyük mütəfəkkirin qiymətli irsinin öyrənilməsinin, tədqiqi və nəşrinin ölkələrimiz arasında ədəbi-mədəni əlaqələrin inkişafında böyük əhəmiyyət daşıdığını vurğulayıb. Ədəbiyyat İnstitutu tərəfindən türkmən şairinin seçilmiş əsərlərindən ibarət “Divan”ının ilk dəfə doğma dilimizdə çap olunduğunu diqqətə çatdıran AMEA-nın vitse-prezidenti bu nəşrin yüksək səviyyədə inkişaf edən Azərbaycan-Türkmənistan ədəbi əlaqələrinə yeni töhfə olduğunu qeyd edib. Vurğulanıb ki, görkəmli türkmən şairi M.Fəraqinin xatirəsi ölkəmizdə əziz tutulur və onunla bağlı silsilə tədbirlər keçirilir.\nİ.Həbibbəyli yaxın günlərdə Bakıda türkdilli ölkələrin elmlər akademiyalarının nümayəndələrinin iştirakı ilə beynəlxalq forumun keçiriləcəyini də diqqətə çatdırıb.\nTədbirdə çıxış edən Beynəlxalq Türk Mədəniyyəti və İrsi Fondunun prezidenti Günay Əfəndiyeva rəhbərlik etdiyi təşkilatın əsas missiyasının türkdilli xalqların tarixinin, zəngin mədəni irsinin öyrənilməsi və dünyaya nümayiş etdirilməsi olduğunu bildirib. O, əsrlərə dayanan zəngin tariximizin, dinimizin, dilimizin, adət-ənənələrimizin və mənəvi dəyərlərimizin olduğunu söyləyib. Bildirilib ki, türkdilli ölkələrin xalqları eyni kökdən su içən ağacın budaqlarıdır.\nBöyük türkmən şairi M.Fəraqiyə həsr olunan beynəlxalq konfransın əhəmiyyətinə toxunan G.Əfəndiyeva onun zəngin irsinin türkmən ictimai fikrinə və milli şüuruna yeni üfüqlər açdığını qeyd edib.\nDaha sonra çıxış edən Tatarıstan Elmlər Akademiyasının prezidenti, akademik Myakzyum Salaxov, AMEA Humanitar Elmlər Bölməsinin akademik-katibi, akademik Teymur Kərimli, Türkmənistan Elmlər Akademiyası (TEA) Əlyazmalar İnstitutunun direktoru, filologiya elmləri namizədi Davut Orazsəhedov, TEA-nın M.Fəraqi adına Dil və Ədəbiyyat İnstitutu direktorunun elmi işlər üzrə müavini Həzrətqulu Durdiyev ortaq köklərə və zəngin ənənələrə malik olan qardaş türkmən xalqının qüdrətli şairi M.Fəraqini türk-müsəlman dünyasının və ümumən bəşəriyyətin yetişdirdiyi görkəmli sənətkar kimi səciyyələndiriblər. M.Fəraqinin yaradıcılığında vətənpərvərlik, türkmən qəbilələrini birliyə çağırış motivlərinin daha güclü olduğu, onun dünyada xalqların mənəvi-siyasi birliyinin böyük müdafiəçisi və carçısı kimi qəbul olunduğu diqqətə çatdırılıb.\nTədbirdə “Məhtimqulu Fəraqi şeirlərinin bəzi dil xüsusiyyətləri”, “Məhtimqulu Fəraqi Azərbaycan alimlərinin tədqiqatlarında”, “Ana-həyatın davamı”, “Anaya səcdə - müqəddəslər qarşısında baş əyməkdir” mövzularında məruzələr dinlənilib, müzakirələr aparılıb.\nKonfrans çərçivəsində, həmçinin "Anaya səcdə - müqəddəslər qarşısında baş əyməkdir”, “Görkəmli türkmən şairi Məhtimqulu Fəraqinin yaradıcılığı Azərbaycan ədəbiyyatşünaslığında”, “Böyük türkmən şairi M.Fəraqi ədəbi irsinin Azərbaycanda nəşri və tədqiqi” kitablarının təqdimatı olub.\nAZERTAG.AZ :Məhtimqulunun poeziyası türkmən xalqının şanlı tarixinin epopeyasıdır\nMərkəzi Elmi Kitabxana Bakı Dövlət Universiteti ilə informasiya mübadiləsi aparacaq


Ruhani qadınların işləməsinə şərait yaratdı – www.din.az\nDünya XəbərləriRuhani qadınların işləməsinə şərait yaratdı\nRuhani qadınların işləməsinə şərait yaratdı\nİslam Respublikasının prezidenti gender bərabərliyini qoruyacaq…\nİran prezidenti Həsən Ruhani ölkəsində gender bərabərliyinin qorunması istiqamətində maraqlı addım atıb.\n“Din.az” “ATV.az”a istinadən bildirir ki, dövlət qulluğuna qəbulu bu il ləğv edən dövlət başçısı bu addımını qadınların hüquqlarının pozulması ilə əlaqələndirib. Dövlət idarələrinə tələb olunan 3 min vakansiyanı yenidən gözdən keçirən İslam Respublikasının başçısı hesab edir ki, xanım çalışanlar ölkədə əhalinin çox cüzi hissəsini təşkil edir. Müqayisə üçün bildirək ki, İranda qadınların 60 %-i ali təhsilli olsa da, onlardan yalnız 12,5 %-i işgüzar karyera qura bilir. Buna səbəb isə mövcud rejimdə xanımların işləməsinə olan münasibətdir. Prezidentin qərarı əhali arasında birmənalı qarşılanmayıb. Bəzi mühavizəkar dairələr qərarı pisləsə də, əksəriyyət Ruhaninin dəstəkləyir.\nQeyd edək ki, hakimiyyətə gəldikdən sonra dövlət başçısı gender bərabərliyi sahəsində bir sıra islahatlara imza atıb. Ruhani iqtidarında ən yüksək vəzifə isə Mərziyyə Əfhama qismət olub. Bir müddə xarici işlər nazirliyinin rəsmisi kimi çalışan xanım siyasətçi sonradan Malayziyaya səfir təyin edilib.


Ayaqqabısında qızıl sikkələr keçirən şəxs saxlanıldı - Video - Busaat.az\nDGK-dən Busaat.az-a bildirilib ki, ərhal yaradılan əməliyyat qrupu tərəfindən İstanbul-Bakı aviareysi ilə gələn Azərbaycan vətəndaşı Bayramov Tural Fikrət oğlu nəzarətə götürülüb. Müvafiq yoxlanışlardan sonra gömrük nəzarəti zonasını tərk etmək istəyən Tural Bayramov əməliyyatçılar tərəfindən saxlanılıb və o Hava Nəqliyyatında Baş Gömrük İdarəsinin inzibati binasına dəvət olunub.\nƏziz Əliyev ingilis kəşfiyyatınının planlarını necə pozdu?\nDİN: İTV-nin sifariş əsasında material hazırlanması barədə fikirlər əsassızdır…\nİtkin düşən şəhid anası tapıldı…\n“Azərişıq” ASC ötən il noyabrın 8-də işğaldan azad edilmiş Şuşa şəhərinin abunəçi kodunu sistemə əlavə edib. Busaat.az xəbər verir ki…\n“Qatillər qanun və tarix qarşısında cavab verənə qədər mübarizəmizi davam etdirəcəyik” – Mustafa Şəntopdan Xocalı açıqlaması\nBritaniyalı alimlər seksə əvəz tapdılar \nAzad edilmiş ərazilərə getmək istəyən şəxslərsaxlanıldı\nPərvin Abıyeva: “Əxlaqlı yaşamaq lazımdır…” – Foto


Adobe Premiere Rush artıq Galaxy S10, S9 və Note 9 | üçün əlçatandır Androidsis\nAdobe, Premiere Rush'u işə saldı, beləliklə əvvəllər olmadığı kimi videolar yarada və fərdiləşdirə bilərsiniz\nAdobe Premiere Rush, gözlədiyimiz yeni bir tətbiqdir Android telefonlarımızda və iOS, Mac və PC-də səkkiz ay əvvəl, tam olaraq keçən ilin oktyabrında başladıldı.\nAdobe bu tətbiqetmənin olduğunu göstərir sadə bir şəkildə peşəkar nəticələr əldə etmək şərti ilə başladıldı və asandır, belə ki, hər kəs bir az qayğı və niyyətlə mobil telefonlarından sosial şəbəkələrdə heyrətamiz videoları paylaşa bilsin.\n1 Keyfiyyətli video məzmunu yaradır\n2 Adobe Premiere Rush-un bizə verdiyi hər şey\nKeyfiyyətli video məzmunu yaradır\nBaşqa sözlə, Premiere Rush, olmaq məhdud olsa da pulsuz bir tətbiq, mobil telefonumuzdan PC-lərin özü üçün tam versiyada qaçırdığımız və Adobe Premiere tərəfindən bilinən bəzi vasitələrə sahib olmağımıza imkan verir. Beləliklə Premiere Rush ilə videonu düzəldə, mətn əlavə edə və hətta mobil ekranınızdan yüksək keyfiyyətli videolar yaratmaq üçün video keçid edə bilərsiniz.\nİOS mağazasındakı ən populyar video redaktə tətbiqlərindən birindən bəhs edirik, buna görə bu gündən etibarən Android mobil telefonumuzda əldə edə bilmək olduqca gəlişdir. Adobe, pulsuz olaraq yayımladı 3 ixracatla məhdudlaşdı. Bu limitdən sonra Creative Cloud ödənişli abunəliyindən keçməli olacaqsınız və bu aylıq 9,99 avro ödəniş deməkdir.\nTətbiqi yerində yoxlamaq və yoxlamaq üçün lazımlı olan 3 ixracat həddi hər şey həqiqətən bizim üçün yaxşıdırsa bu abunə ödəməsi üçün sınırsız ixrac edə bilmək. Adobe tətbiqetmələrində baş verməsi qeyri-adi bir şey deyil, çünki bütün üstünlüklərindən istifadə etmək üçün qutudan keçməli olduğunuz tək bir şey deyil. Adobe Lightroom-da olduğu kimi.\nAdobe Premiere Rush-un bizə verdiyi hər şey\nVideo dəbli multimediya məzmunu olduğundan Adobe Premiere Rush maraqlı bir məzmundan daha çox ola bilər, çünki sadə video redaktə tapşırıqlarını yerinə yetirmək üçün bir kompüterə ehtiyacınız yoxdur. Nə edə biləcəyimiz barədə danışırıq video keçidləri əlavə edin, klipləri kəsin, səs əlavə edin, tətbiqin özündən video qeyd edin və hətta sevdiyiniz sosial şəbəkələrdə yayımlayacağınız videolara qeyd qoymaq üçün bir sıra filtrlərə daxil olun.\nHər şey bir smartfondan qarşılıqlı əlaqə üçün mükəmməl hazırlanmış bir interfeyslə və video əlavə edərkən, bir klip kəsəndə və ya bu mətni əlavə edərkən rahatlıq yaradan bir rahatlıqla edilir. müxtəlif şriftlər və standart ayar. Həqiqət budur ki, Adobe Premiere Rush ilə oynamaq xoşdur və bunun üçün pul ödəməli olduğumuzu düşünməyə məcbur edirik. Xoşbəxtlikdən test etmək üçün 3 ixracatdan istifadə edə bilərik.\nVə əslində bir standart olaraq yüklənmiş video kliplər seriyası, quraşdırma 400 meqabaytdan çoxdur ... Bunlarla mobil telefonunuzda bütün bir alətə sahib olmaq üçün videonu düzəltməyin nə qədər asan olduğunu görə bilərsiniz. Bütün xüsusiyyətlərini nəzərdən keçiririk:\nÜstün keyfiyyətli video qeyd etmək üçün inteqrasiya edilmiş kamera.\nVideo kolleksiyasındakı materialı sadə bir şəkildə sürükləyin və buraxın.\nVideoları kəsin, səsi tənzimləyin, rəngi artırın, başlıqlar, keçidlər, səs bindirmələri əlavə edin.\nMultitrack video qrafiki cəmi 4 video və səs üçün 3 musiqi ilə.\nİnteqrasiya olunmuş şablonlar.\nOver 100 Hərəkət Qrafik Şablonları.\nSəsi avtomatik tarazlaşdırmaq, təmizləmək və tənzimləmək üçün Adobe Sensei-nin AI-sindən istifadə edin.\nÖlçü dəyişdirin və video oriyentasiya.\nKiçik şəkil əlavə edin.\nInstagram, Facebook və YouTube-da yazılarınızı planlaşdırın.\nAdobe Premiere Rush hələlik yalnız Galaxy S9, S10 və Note 9 üçün qalır və Samsung-un tezliklə digər terminallara ötürəcəyi gözlənilir. Kompüterə ehtiyac olmadan istənilən yerdən video yaratmaq və redaktə etmək üçün yüksək keyfiyyətli video redaktoru. Android üçün bir avans və bu gündən etibarən əldə edə bilərsiniz.\nAdobe Premiere Rush - Video Redaktor\nMəqaləyə tam yol: Androidsis » xəbər » Adobe, Premiere Rush'u işə saldı, beləliklə əvvəllər olmadığı kimi videolar yarada və fərdiləşdirə bilərsiniz\nHuawei Mate 20 Pro Android Q önizləməsindən çıxarıldı


26.05.2022 19:32 142 baxış\nMayın 26-da ADA Universitetində Medianın İnkişafı Agentliyinin təşkilatçılığı ilə “Ənənəvi mediadan yeni mediaya keçid: Qlobal trendlər və hədəflər” mövzusunda dəyirmi masa keçirilib.\nTehsil.biz xəbər verir ki, tədbir Türkiyədə akkreditasiya olunmuş xarici media subyektlərinin rəhbərlərinin, türkiyəli jurnalistlərin, Medianın İnkişafı Agentliyinin əməkdaşlarının iştirakı ilə baş tutub.\nMedianın İnkişafı Agentliyinin İcraçı direktoru Əhməd İsmayılovun moderatorluğu ilə keçirilən dəyirmi masada Türkiyə Azərbaycan Dostluq Əməkdaşlıq və Həmrəylik Fondunun prezidenti Aygün Attar, Türk Dövlətləri Təşkilatının mətbuat katibi Qəhrəman Halisçəlik, "Sabah" qəzetinin jurnalisti Mahmud Övür və “Star” qəzetinin köşə yazarı Ardan Zentürk çıxış ediblər.\nDəyirmi masada Medianın İnkişafı Agentliyinin İcraçı direktoru Əhməd İsmayılov Azərbaycanda media sahəsində aparılan islahatlar barədə danışıb. Bildirib ki, çağdaş Azərbaycan oxucusunun keyfiyyətli kontentlə təmin olunması üçün bütün digər media subyektləri kimi qəzetlər də inkişaf etməlidir. Vurğulanıb ki, MEDİA Agentliyi print medianın onlayn formata keçidinin təmin edilməsi məqsədilə Azərbaycanda ilk dəfə olaraq müxtəlif qəzet və dərgilərin elektron versiyasının yerləşdiriləcəyi “E-köşk” platformasının yaradılması prosesini başa çatdırmışdır. Qeyd olunub ki, “E-köşk” platformasının əsas məqsədi ənənəvi medianın digital mühitə uyğunlaşmasına və informasiya cəmiyyətinin müasir standartlara cavab verməsinə dəstək göstərməkdir. Əhməd İsmayılov bildirib ki, bu il ərzində Agentlik tərəfindən media nümayəndələrinin peşəkarlığının yüksəldilməsi üzrə peşəkar və sahəvi jurnalistika təlimləri, media subyektlərinin texniki heyəti üçün ixtisasaslaşma proqramları, eyni zamanda gənc kadrların inkişafı üçün yerli və xarici mütəxəssislərin iştirakı ilə müxtəlif layihələrin təşkil edilməsi nəzərdə tutulmuşdur.\nHəmçinin dəyirmi masada müasir medianın trendlərindən danışılıb. Qeyd edilib ki, yeni media ilə bağlı hədəflərə çata bilmək üçün qlobal trendlərlə bağlı strategiyanın təşkil edilməsi xüsusi əhəmiyyətə malikdir. Tədbir iştirakçıların mövzu ətrafında müzakirələri ilə davam edib.


Daşkəsəndə qədim dini ibadətgah yeri aşkar edildi | 1news.az | Xəbərlər\nDaşkəsəndə qədim dini ibadətgah yeri aşkar edildi\n16 Sentyabr saat 17:28 ~ 3 dəqiqəlik oxu 3060\nİnstitutdan bildirilib ki, ekspedisiyanın rəhbəri t.ü.f.d., dosent Bəxtiyar Cəlilovun verdiyi məlumata görə, ekspedisiya müddətində bölgədə qeydə alınmış kurqan tipli arxeoloji abidə qazıntıya cəlb edilərək tədqiq edilib. Tədqiq edilən kurqanın üst örtüyünün perimetri boyunca iri qaya daşlarından ibarət kromlexi (kromlex - sakral xarakterli dairəvi daş düzümü) olmuşdu. Kurqanın qəbir kamerası daş qutu tipindədir. Kamera iri sal qaya daşlarından dördkünc formada hazırlanmaqla, üzəri sal daşlarla örtülmüşdü. Qəbir kamerasından aşkar edilən insan skeletinin qalıqları və maddi mədəniyyət nümunələri əsasında kurqanın bir qadına məxsus olduğu müəyyən edildi. İnsan üzü şərqə doğru olmaqla, sağ tərəfi üstə bükülü vəziyyətdə dəfn edilmişdir. Kurqan kamerasından aşkar edilən artefaktlar əsasən metal və mineral daşlardan hazırlanmış bəzək əşyaları ilə təmsil olunur. Abidədən aşkar edilmiş maddi mədəniyyət nümunələrinin müqayisəli təhlili onun son tunc-ilk dəmir dövrü ilə tarixlənərək, Xocalı-Gədəbəy arxeoloji mədəniyyəti daşıyıcılarına məxsus olduğunu göstərir.\nHəbs cəzası oxunan şəxs məhkəmə zalından belə qaçdı – VİDEO


“Sistem dəyişməlidir”, Carthago isə delenda est! -\n16:25 28 Dekabr 2018 Oxunub : 9306\nTəsəvvür edin ki, eviniz yaxşı isinmir, siz də usta çağırmısınız. O, işgüzar tövrlə ora-bura baxır, sonda isə ağıllı görkəm alıb, peysərini qaşıya-qaşıya hökm çıxarır:\n- Bina sökülməlidir!\n- A kişi,- deyirsiniz,- sən izah elə görüm, problem nədədir? “Kombi”nin aparatımı işləmir, yoxsa borulardan sızma var, ya bəlkə radiatorlar tutulub?..\nAmma usta çoxbilmiş əda ilə qaşlarıya yuxarıya işarə edərək:\n- Yox, - deyir,- bilirsinizmi, ev bir sistemdir. Radiatoru dəyişməklə sistem düzəlməyəcək. Sistemin özü dəyişməlidir! Ona görə də, gərək bina sökülsün, yoxsa mümkün deyil.\nSiz belə “usta”ya nə deyərdiniz?\nQədim Romada Mark Katon adlı bir sərkərdə nədən danışırsa-danışsın, çıxışının axırını mütləq bu sözlərlə qurtarırdı: “Carthago delenda est” – yəni, “Karfagen dağıdılmalıdır!” Eynilə, Azərbaycanda da bir dəstə siyasətbaz var ki, bütün söhbətlərinin axırını “Sistem dəyişməlidir” sözlərilə qurtarırlar. Bu, onlar üçün çox uduşlu variantdır: Kənardan baxan savadsız kütlə özlüyündə deyir ki, “Ay da, görürsən, müəllim sistemin hər tərəfini incələyib, bütün detallarını, iş mexanizmini bilir, ona görə də deyir ki, dəyişilməlidir”.\nƏslində isə dünyada savadlı siyasətçilər “sistem dəyişilməlidir” kimi ümumi, mücərrəd ifadələrdən çoxdan vaz keçiblər. Amerikada, Avropada heç vaxt heç bir ciddi siyasətçi bu sözü dilinə də gətirməz. Çünki siyasi savadı və iddiası olan insan problemin dəqiq mahiyyətini, konkret səbəbini göstərməli, onu aradan qaldırmaq üçün konkret reseptlər təklif etməlidir. İntellekt və təcrübə bunun üçün lazımdır. Yaxud, əksinə: Bunun üçün intellekt və təcrübə lazımdır. “Sistem dəyişməlidir” demək üçün isə savada, təcrübəyə ehtiyac yoxdur – bunu sizə dağda qoyun otaran istənilən çoban da söyləyə bilər.\nXX əsrdə bəşəriyyət üç böyük filosof yetirib: Bertran Rassel, Lüdviq Vitqenşteyn və Karl Popper. Bunlardan sonuncusu 40-cı illərin axırlarında “sosial mühəndislik” anlayışını dövriyyəyə daxil etdi. Bu, idarə edənlərlə (dövlət aparatı) idarə olunanların (xalq) arasındakı problemləri çözməyin yeni variantı idi. Sosial mühəndislik prizmasından baxanda idarəçiliyin klassik mənada obyekti və subyekti olmur. Hər iki tərəf eyni zamanda hər iki rolu oynadığı üçün ikisi də sistemin güclənməsində, daxili potensialının reallaşdırılmasında maraqlıdırlar. Sistemin tərəflərindən birini narazı salan məqamlar isə sosial mühəndislik yolu ilə “təmir edilir”, beləcə, heç bir tərəf onun demontajnda maraqlı olmur.\nKapitalizm dünyasının sosializmə qalib gəlməsinin səbəblərindən birini də məhz burada axtarmaq lazımdır ki, sol tərəfdə Popperin “sosial mühəndislik” ideyası “burjua konsepsiyası” deyilərək, yaxına buraxılmırdı. Ona görə də, kapitalizm sistemi kəm-kəsirlərini düzəldə-düzəldə inkişaf etdiyi halda, sosializm sistemi özü-özünü demontaja məhkum etdi. Halbuki, normalda sistemə daxil olan elementlərin heç biri onun demontajında maraqlı olmamalıdır, çünki bu – yəni sistemin sökülməsi,- hamı üçün ən ağır, ən çətin və əzablı variantdır. Sosial mühəndislik isə sistemin hamıya sərfəli olmasını təmin etməyin yoludur.\nDaha bir haşiyə\n...Təsəvvür edin ki, ayaq dırnağınızda göbələk var. Gedirsiniz həkimə, o isə analiz götürür, əkir, biçir, gözünü birini yumub, mikroskop altında baxır, sonra “müalicə” variantını təklif edir:\n- Ayaq kəsilməlidir!\n- Ay həkim! – deyə hövüllənirsiniz,- başına hava gəlib? Ayağı kəsmək nədir? Dırnağı müalicə edin də!\n- Yox, əzizim, - həkim müdrik şəkildə izah etməyə başlayır,- bilirsən, ayaq bir sistemdir. Dırnağı müalicə eləməklə deyil ki. O göbələk artıq başqa yerlərə də yayılıb. Biz dırnağı müalicə edəcəyik, bir müddət sonra təzədən qayıdacaq. Ən yaxşısı ayağı dibindən kəsməkdir.\nBelə həkimə nə deyərsiniz?\nMəsələn, tutaq ki, Azərbaycanın təhsil sistemində problemlər var. Savadlı ekspert göstərməlidir ki, həmin problemlər haradan, sistemin hansı elementindən yaranır. Qanunda hansı çatışmaşlıq var, icra mexanizmində nə düz işləmir? Bax, bunu əsaslandırıb, həlli üçün təklifini verən şəxsə həqiqətən də ciddi yanaşmağa dəyər və lazımdır. “Bütövlükdə təhsil sistemi dəyişməlidir” deyən adam isə ya populistdir, ya avantürsit, ya da sadəcə axmaq. Çünki “təhsil sistemi” – mücərrəd bir anlayışdır. Milli Məclisin Elm və Təhsil Komissiyasının üzvündən tutmuş, ucqar dağ kəndinin müəlliminə qədər bu sistemin çoxlu elementləri var. “Sistem dəyişməlidir” deyəndə bunların hansını, necə və nə ilə dəyişmək nəzərdə tutulur? Lap tutaq ki, dəyişsək, hansı sistemi tətbiq etməliyik? Məsələn, İsveçin öz yerində əla nəticələr verən təhsil sistemini burada tətbiq etsək, effekti olacaqmı?\nSosial mühəndis təfəkkürlü şəxs isə bu problemlə tamam ayrı gözlə baxacaq. O, bilir ki, hansısa hazır sistemi süni şəkildə tətbiq etmək ağılsızlıqdır. Optimal sistem özünün sosial-iqtisadi mühitində tədricən təkamül etməli, problemləri yerləri isə “təmir” olunmalıdır. Ancaq bu halda cəmiyyət günlərin birində sırf özü üçün uyğun, öz mühitində effektiv işləyən sistemə qovuşa bilər. Sosial mühəndis təkamülçüdür, o, ancaq evolyusiya edən sistemlərə inanır. “Sistem dəyişməlidir” isə köhnəlmiş inqilabçı məntiqidir.\nBu mənada Karl Popper əslində Karl Marksın antipodudur. Marks düşünürdü ki, cəmiyyətlər tarixi qanunauyğunluqlarla inkişaf edirlər; "tarixin qanunu" isə budur ki, daim siniflər arasında mübarizə getməli, bu mübarizə də gətirib inqilabi dəyişikliyə çıxarmalıdır.\nAmma Popper buna qarşı “cəmiyyətin rasional planlaşdırılması” ideyasını qoyur və göstərirdi ki, hansısa sistemin tam dəyişməsi üçün əvvəla, mütləq diktatura qurmaq lazımdır. Bu isə vəziyyəti olduğundan da daha pis hala gətirə bilər. Halbuki, cəmiyyətin sosial problemlərinin həlli üçün heç də tam yenidənqurma tələb olunmur, buna ayrı-ayrı sosial instututların “təmiri” yolu ilə nail olmaq mümkündür.\nPopper sosial mühəndisliyin prinsiplərini belə təsəvvür edirdi:\n- Hazırda mövcud olan sosial institutlarla aparılır;\n- Onların hansı məqamlarda pis işlədiyi müəyyən edilir və məhz həmin məqamın “təmiri” üçün ünvanlı islahat keçirilir;\n- Bu zaman səhvlər də mümkündür;\n- Cəmiyyətdə konfliktlərə yol açmadığı üçün çoxluğun marağına uyğundur;\n- Bu proses mütləq mərhələli getməlidir.\nMüasir dövrdə daha yaxşı dövlətdə və cəmiyyətdə yaşamağın yolu sosial mühəndislikdən keçir. “Sistem dəyişməlidir” söhbəti isə çayxanada nərd və domino ilə əla gedər. Gələn dəfə uduzanda oyun sisteminizə bir yaxşı-yaxşı baxın. Bəlkə, elə sistem dəyişməlidir?!\n...Və yeri gəlmişkən, Karfagenin dağıdılmasına da heç bir hərbi və ya siyasi ehtiyac yox idi...\nTeqlər: Siyasi-sistem Təhlil


Masallıda çağırışçılar necə səfərbər olur?.. - Arzu Rəhimovun kadrı ittiham olunur... » www.LIDERINFO.az LIDER Informasiya Agentliyi\nSiz burdasınız:www.LIDERINFO.az LIDER Informasiya Agentliyi » Əsas Xəbər » Masallıda çağırışçılar necə səfərbər olur?.. - Arzu Rəhimovun kadrı ittiham olunur...\nS. Məmmədov hərbi komissar Rəsul Quliyevdən və onun əməkdaşı İbrahim Səfərovdan narazıdır.\nYazını şikayətçinin dilindən təqdim edirik:\n“Mən Məmmədov Səmirağa Nəsrəddin oğlu Masallı rayonunun Sığdaş kəndinəm. 60 yaşım var. 9 övlad atasıyam. Onlardan 5-i oğlan, 4-ü qızdır. Tale elə gətirib ki, oğlanlarımdan 1-i hərbi xidmət etsə də, digər oğlanlarım hərbi xidmətə gedə bilməyib. Anası uşaqlıqdan ciyər xəstəsi olduğundan övladlarımın çoxu da xəstə olub. Digər oğlanlarım hərbi xidmətə yararsız sayılıblar. Hazırda çağırışçı olan oğlum Məmmədov Ağasifin də ciddi xəstəliyi var. Belə ki, onun sidik kisəsində ciddi problemlər yaranıb. Bu xəstəliklər ən peşəkar həkimlər tərəfindən təsdiqini tapıb. Lakin Masallı rayon hərbi komissarlığı bu sənədləri tanımaq istəmir.\nMən bir neçə hərbi komissarın yanında olmuşam. Hazırkı komissarın da qəbuluna girmişəm. Komissar Rəsul Quliyev qəribə də olsa özü həkim funksiyasını yerinə yetirdi. Uşağın xayasını elə sıxdı ki, ardını yazmağa utanıram.\nDaha sonra hərbi komissarlıqda məxfi kargüzar işləyən İbrahim Səfərov məni komissarlığın 1-ci mərtəbəsinin sol tərəfindəki otaqlardan birinə aparıb dedi ki, əgər istəyirsənsə uşağına hərbi bilet verək, get, onun şəxsiyyət vəsiqəsini, ya da ərazi nümayəliyindən şəkilli arayış gətir. Çünki onun şəxsiyyət vəsiqəsinə “Stop” qoyulub. Dedi ki, saxta hərbi biletə görə sağlam olanlardan 5 min manat alırıq, sənin uşağının xəstəliyi olduğu üçün, sən 3 min manat pul gətirərsən. Bilirəm ki, uşağın xəstədir.\nDedim ki, mən 3 min manat yox, 2 min 500 manat verə bilərəm. Onun da 2 min manatın kredit götürmüşəm. Əvvəl onu verim, 500 manatı da əmək haqqımı alanda verərəm.\nDedi yaxşı, onda sabah səhər 7-də, uzaqbaşı 8-də burada olarsan, 2 min manatı verərsən. 500 manatı sonra gətirərsən. Komissarin da haqqını hələlik mən verərəm.\nSəhəri gün səhər açılar-açılmaz, səhər 7-yə işləmiş İbrahim mənə zəng vurdu ki, harada qalmısan, gəlmirsən? Dedim, anam ölüb, bu gün gələ bilməyəcəm. İbrahim ərazi nümayəndəliyinə zəng edərək öyrənib ki, anam yox, qaynanam ölüb. Təzədən zəng vurdu ki, qaynana ölüb-ölüb də, tez pulu çatdır, Bakıya söz vermişəm, ora aparmalıyam.\nDedim ki, məndə pul yoxdur, sadəcə, dilindən söz almaq istəyirdim, səninlə telefon danışığını lentə almışam və əlaqədar təşkilatlara çatdırmışam. Dedi sənin qohumun Əlirzaya deyərəm, sənin başını kəsər.\nÇox xahişçilər gətirdi axşam qapıma, hətta ağladı.\nDaha sonra mən Səfərbərlik və Hərbi Xidmətə Çağırışa üzrə dövlət xidmətinin rəisi Arzu Rəhimova yazılı müraciət etdim və 9 nəfərlik komissiya gəldi. Dedilər, sən uşağını yolla təzədən Bakıda komissiyadan keçirək. Dedim, İbrahimin qardaşı orda Mərkəzi Hərbi həkim komissiyasında məsul vəzifədə işləyir, o imkan verməyəcək ki, oğlum normal müayinə edilsin və İbrahimin yalanı təsdiq olunsun. Həm də bildirdim ki, sizin göndərişlə mən Bakıdan, M.C.Cavadzadə adına Respublika Klinik uroloji xəstəxanadan uşağımın ciddi xəstə olması barədə rəy almışam. Ölkənin ən nüfuzlu xəstəxanasının nüfuzlu 5 həkimi bunu təsdiq edib. Onlar saxta diaqnozu təsdiq ediblərsə, versinlər həmin həkimləri məhkəməyə.\nLakin hərbi komissarlıq bu deyilənləri qəbul etmir.\nBiz qarşı tərəfin də fikrini öyrəndik. Yazıda adları hallanan şəxslərlə görüşdük. İbrahim Səfərov onun haqqında deyilənəri qəti təkzib etdi. Hərbi komissar Rəsul Quliyev də şikayətçi Səmirağa Məmmədov haqqında xoş olmayan sözlər işlədərək onun haqlı olmadığını, onları şantaj etdiyini bildirdi.\nBütün bunları S. Məmmədova bildirdik. O qəti şəkildə bəyan etdi ki, komissarlıq günahını boynuna almamaq üçün məni şantaj edir, məni isə mübarizəmi davam etdirib, haqqımı sonadək tələb edəcəyəm. Nə olsun ki, onun vəzifəli qohumları var.\nQeyd: Masallı Rayon Hərbi Komissarlığının əlavə sözü olarsa, onlara da yer ayırmağa hazırıq.


Ən yaxşı 'oyun mühərriki' sualları - on123.ru\nSorğular 'oyun mühərriki'\nOyun mühərriki video oyunların inkişafında istifadə olunan proqram mühitidir. TAG istifadə edin. Bu etiketi yalnız oyun mühərriki çərçivəsini yaratdığınız və ya dəyişdirdiyiniz halda istifadə edin və ya istifadə etdiyiniz oyun motoru StackOverflow-da öz etiketi yoxdur. Əks halda, motora aid etiketləri istifadə edin.\nKomponent oyun mühərriki dizaynı\nOyun mühərrikinin dizaynına baxdım (xüsusilə 2d oyun mühərriklərinə yönəldilər, eyni zamanda 3D oyunlar üçün tətbiq olundu) və mən bunu necə etmək barədə bəzi məlumatlarla maraqlanıram. Mən bir çox mühərriklərin komponentə keçdiyini eşitdim ...\ndizayn mimarisi oyun mühərriki şəxs-sistem komponenti əsasında\n14 dekabrda təyin olundu '09 saat 17:33 'da\nAndroid və iOS üçün 2D cross-platform oyun mühərriki?\nBir müddət Unity3d ilə çalışdım və 2D hissəsini OnGUI () və ya GUITextures ilə çox sarsılmaz tapdım. Üstəlik, ən kiçik Unity3d oyunu da ən azı 10 MB download, 2D oyun üçün də çoxdur. Beləliklə, indi ...\nAndroid ios 2d oyun motorlu marmelad\nset 02 Sep '12 saat 11:25 'də\n2D cross-platform oyun inkişafı\nCorona SDK ilə bir müddət çalışdım və Lua'yı istifadə edərək, necə tez və asanlıqla güclü tətbiqlər yarada biləcəyimi sevirəm. Ancaq indi iOS və Android üçün tərtib edilə bilər, indi də çox kiçik görünür. Mənim əsas maraqum ...\nwindows cross-platform mobil 2d oyun mühərriki\n11 iyul '13 'də saat 6:47' də quruldu\nLua istifadə edən yaxşı oyun mühərriki nədir?\nMən Love2D və Corona SDK (mobil cihazlar üçün) bilirəm. Lua'yı təklif edən başqa oyun motorları varmı?\nlua oyun mühərriki\n19 fevral müəyyən olundu '11 'də 22:52' də\nCorona SDK pulsuz alternativlər\nCorona sdk-in pulsuz versiyasını sınamışam, həqiqətən də onu sevdim. Problemi mənim kiçik layihəm üçün Corona ödənişli azad istifadə yaxşı bir geliştirici deyil, mən bilirəm ki, mən pul geri almaq deyil. Orada ...\nAndroid sdk oyun mühərriki korona moai\n14 İyulda, '11 'də saat 9: 25'de təyin olundu\nAndroid üçün sadə 2D oyun yaratmaq üçün necə?\nOyun inkişafına gəldiyində mən tam bir yeniyetmiyim və doğru istiqamətdə məni göstərməyə kimsə lazım. Aydınlıq üçün aşağıdakı animasiyanı nəzərdən keçirin. Əsasən, yuxarıdakı animasiyanı bir oyun kimi necə təqlid edəcəyini bilmək lazımdır ...\nAndroid oyun mühərriki oyun-fizikası\n24 Aprel tarixində təyin olundu '14 saat 19:01 'də\n02 İyul '10' da saat 22.20 'də təyin olundu\nScala'da oyun mühərriki varmı?\nScala'da yazılmış bir oyun mühərriki və ya Scala'dan asanlıqla əldə olmağına təəccüb edirəm?\njava scala oyun mühərriki\n26 iyun '09 saat 15:12 'də təyin olundu\nUnity3d-də səhnələri anlama\nUnity3d-də səhnələrlə bəzi qarışıqlıqlar var və onlar haqqında heç bir resurs tapa bilməmişəm. Səhnələri istifadə etmək üçün nə vaxt lazımdır? Məsələn, platformada hər səviyyədə fərqli bir səhnə olmalıdır? Əsas menyu bir mərhələ olacaqmı? Səhnələri örtmək mümkündürmü ...\nunity3d oyun mühərriki səhnə\n04 yanvar tarixində təyin olundu '14 saat 7:19 'da\nNə normal tərs tərs matris transpozisiya ilə çevirmək?\nBəzi kölgələr üzərində işləyirəm və normaları çevirmək lazımdır. Bir neçə dərslikdə oxudum, normaları necə çevirirsən, onları modelin tərs matrisini köçürərək çarpar. Amma bu niyə belə bir izahat tapa bilmirəm, nə ...\noyun mühərriki opengl glsl oyun-fizika\n01 dekabr müəyyən. '12 saat 1:59 'da\n3D oyun hər fərdi açı üçün bir sprit olmadan bir obyekti necə göstərə bilər?\nSadə 2D oyunlarını öyrənməyi öyrənərkən, hər bir obyektin oyunçu hər çərçivədə / animasiyada necə görünəcəyinə dair kiçik təsvirləri olan spritlərin siyahısı olacaq. 3D modelləri bu şəkildə işləməyəcək görünmür və ya bir görüntüyə ehtiyacımız var ...\noyun mühərriki 3d-modelləşdirmə\n23 noyabrda təyin olundu. '15 saat 23:47 'da\nOyun iPhone / Android üçün Motor\nİphone və Android üçün cross-platform oyun mühərrikindən istifadə edə bilərəmmi? əgər bunu edə bilirəmsə. hər kəs bunu etməyi öyrənməm lazım olduğunu düşünür.\nAndroid iphone oyun mühərriki\n22 Oktyabrda təyin olundu. '10 saat 15:34 'da\nOpenGL və OOP proqram quruluşu\nOpenGL və C ++ ilə müxtəlif demo layihələrində çalışdım, lakin hamısı bir cube (və ya oxşar bir sadə grid) və bəzi maraqlı təsiri ilə görselleştirmeyi ehtiva etdilər. Bunun kimi sadə bir səhnə üçün, kub üçün vertex data ...\nc ++ oop memarlıq opengl oyun mühərriki\n26 mart saat 19: 28-də təyin olundu\nCrafty.js təlim kitabçası\nBu sual yəqin ki, əvvəllər soruşdu, amma axtarış zamanı tapmadım. Birisi məni crafty.js üçün yaxşı bir tutoriala yönəldə bilərmi? Göründüyü kimi onu tapa bilmirəm, başı ilə problemim var. Heç bir yaxşı dərs olmasa, bir alt var ...\nİyun ayının 26-da saat 12: 00-da başlayacaq\nOpenGL ES 2.0'yi necə öyrənmək və istifadə etmək olar? Mən yalnız onu ala bilmirəm - ciddi Qn.\nBu ciddi bir sualdır, mən bu mərhələdə başa düşməmişəm və bu mərhələdə "vurulmuşam". Müxtəlif resursları oxuyarkən çox vaxt utandım və kimsə məni doğru istiqamətə yönəltmək istərdim. Android platforması ilə işləyirəm, indiyə qədər istifadə etdiyim ...\nAndroid matrix opengl-es oyun mühərriki opengl-es-2.0\n13 Aprel tarixində təyin olundu '13 saat 5:19 'da


525-ci Qəzet - Prezident ciddi mesajlar verdi: "Bu il Azərbaycan üçün uğurlu olacaq"\nPrezident ciddi mesajlar verdi: "Bu il Azərbaycan üçün uğurlu olacaq"\nHÖKUMƏTLƏ YANAŞI, BEYNƏLXALQ MALİYYƏ QURUMLARI DA 2018-ci İLDƏ AZƏRBAYCANDA İQTİSADİ ARTIMIN ƏLDƏ OLUNACAĞINI PROQNOZLAŞDIRIR\nYanvarın 10-da prezident İlham Əliyevin sədrliyi ilə keçirilən Nazirlər Kabinetinin 2017-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclası ölkə ictimaiyyətinin diqqət mərkəzində idi.\nDövlət başçısı müşavirədə ötən il ərzində ölkədə həyata keçirilən sosial-iqtisadi inkişaf tədbirləri, beynəlxalq əməkdaşlıq çərçivəsində reallaşdırılan irimiqyaslı layihələr, aparılan islahatlar, Ermənistan-Azərbaycan, Dağlıq Qarabağ münaqişəsinin hazırkı vəziyyəti, eləcə də digər məsələlərlə bağlı çıxış edib, yeni ildə ölkədə iqtisadi artıma nail olunması üçün qarşıya bir sıra tapşırıqlar qoyub. Xüsusilə, prezidentin 2018-ci ili "Azərbaycan Xalq Cümhuriyyəti İli" elən etməsi ölkə ictimaiyyəti tərəfindən böyük rəğbətlə qarşılanıb. Bu il Azərbaycan dövlətinin müstəqilliyinin 100 illiyinin tamam olması münasibətilə ölkədə və xaricdə silsilə tədbirlərin həyata keçirilməsi istiqamətində imzalanan müvafiq sərəncamdan sonra belə bir qərarın qəbul olunması 1918-ci ildə əsası qoyulmuş və cəmi iki il mövcudluğunu qoruya bilmiş Azərbaycan Xalq Cümhuriyyətinin hüquqi, siyasi və mənəvi varisi olan müasir Azərbaycan Respublikasının tarixinin daha da dərindən öyrənilməsi, eyni zamanda, dünyaya tanıdılması baxımından olduqca önəmli hadisədir.\nTəsadüfi deyil ki, prezident İlham Əliyev müşavirədə çıxışı zamanı qeyd edib ki, yüz il əvvəl müsəlman aləmində ilk demokratik respublika Azərbaycanda yaradılıb: "Azərbaycan o ölkələrdəndir ki, hələ yüz il bundan əvvəl ən ülvi demokratik dəyərləri nəinki bəyan, öz praktiki fəaliyyətində təmin edib. Bugünkü Azərbaycan, müstəqil Azərbaycan Azərbaycan Xalq Cümhuriyyətinin varisidir.\nBugünkü Azərbaycan Azərbaycan Xalq Cümhuriyyətinin bütün demokratik ənənələrinə sadiqdir və bu ənənələri yaşadır".\nHeç şübhəsiz, "Azərbaycan Xalq Cümhuriyyəti İli"ndə ölkəmizin sosial-iqtisadi nailiyyətlərini artırması, ayrı-ayrı ölkələr, beynəlxalq təşkilatlarla münasibətlərini genişləndirməsi, qarşılıqlı faydalı əməkdaşlığa əsaslanan əlaqələrini inkişaf etdirməsi qarşıya qoyulan əsas hədəflərdəndir. Əgər cari ildə dövlətimizin bir nömrəli problemi olan Dağlıq Qarabağ münaqişəsinin həllinə nail olunarsa, bu, cümhuriyyətin 100 illiyində baş vermiş ən sevindirici hadisə kimi yadda qalacaq, Azərbaycan xalqının ikiqat bayramına çevriləcək.\nƏlbəttə ki, buna nail olmaq üçün dövlətimiz daim güclü olmalı, iqtisadi cəhətdən qüdrətini artırmalı, geosiyasi mühitdə öz maraqlarının təmin olunması istiqamətində fəallığını yüksəltməli, dünya güclərinin Dağlıq Qarabağ münaqişəsinin həllinə marağını artırmalıdır.\nPrezidentin qeyd etdiyi kimi, 2017-ci ildə Azərbaycan sürətlə və uğurla inkişaf edib, cəmiyyət həyatının bütün sahələrində əldə edilən nəticələr ölkənin ümumi inkişafına böyük töhfə verib: "Dünyanın müxtəlif yerlərində risklərin, təhlükələrin artdığı, qanlı münaqişələrin, qarşıdurmaların geniş vüsət aldığı bir dövrdə Azərbaycan xalqı 2017-ci ildə də sabitlik və təhlükəsizlik şəraitində yaşayıb. Azərbaycanda sabitliyin mənbəyi Azərbaycan xalqı, onun iradəsi və həyata keçirilən siyasətdir. Bu siyasət Azərbaycan xalqının milli maraqlarına söykənir. Xalq-iqtidar birliyi, həyata keçirilən soyasətə xalqın hərtərəfli dəstəyi Azərbaycanın əldə etdiyi uğurların əsas şərtidir".\n2017-ci iqtisadi islahatlar ilində Azərbaycanda iqtisadi sahədə çox böyük uğurların əldə olunduğunu deyən dövlət başçısı bildirib ki, ötən il Azərbaycanın valyuta ehtiyatları 4,5 milyard dollar artaraq 42 milyard dollar təşkil edib: "Adambaşına düşən valyuta ehtiyatlarının həcminə görə, Azərbaycan dünya miqyasında ön yerlərdən birini tutur. 2017-ci ildə Azərbaycan iqtisadiyyatına 14,6 milyard dollar sərmayə qoyulub. Bu, göstərir ki, həm yerli və həm də xarici investorlar Azərbaycana vəsait qoymaqda maraqlıdırlar. Ancaq sabit və gözəl gələcəyi olan ölkələrə xaricdən investisiyalar qoyulur".\n2017-ci ildə energetika və nəqliyyat sahəsində tarixi hadisələr baş verib. Ölkə rəhbərinin sözlərinə görə, "Azəri-Çıraq-Günəşli" müqaviləsinin müddətinin uzadılması ölkəmizə sərmayədən başqa digər önəmli dividendlər gətirir: "İlk növbədə, SOCAR-ın payı 11 faizdən 25 faizə artırılır. Mənfəət neftinin 75 faizi Azərbaycan tərəfinə qalacaq. Deyə bilərəm ki, bu da gənc, müstəqil ölkə üçün xarici investorlarla neft sahəsində əldə edilmiş ən gözəl nəticədir. Azərbaycan Dövlət Neft Şirkəti layihənin operatoru kimi bu işdə digər tərəfdaşlarla birlikdə iştirak edəcək və kontraktın uzadılmasına görə, baxmayaraq ki, xarici investorlar on milyardlarla dollar sərmayə qoyacaqlar, ondan əlavə 3,6 milyard dollar səkkiz il ərzində bərabər hissələrlə bizə bonus kimi veriləcək. Birinci tranş bizə bu il veriləcək. Bax, belə qısa desəm, "Azəri-Çıraq-Günəşli"nin əsas əhəmiyyəti bundan ibarətdir. Eyni zamanda, Cənub Qaz Dəhlizinin uğurlu icrası təmin edilib. İlin əvvəlində üçüncü dəfə "Cənub Qaz Dəhlizi"nin Məşvərət Şurasının toplantısı Azərbaycanda keçirilib. Bütün lazımi məsələlər müzakirə olundu və il ərzində layihənin icrası təmin edilib. Son məlumata görə, "Şahdəniz-2" layihəsinin icrası 99 faizə çatıb, demək olar ki, yekunlaşıb. Azərbaycanı Gürcüstanla birləşdirən Cənubi Qafqaz kəməri 93 faiz icra edilib və TANAP layihəsinin icrası 90 faizə bərabərdir. Bu, artıq onu göstərir ki, Cənub Qaz Dəhlizi reallaşıb. TAP layihəsinə gəldikdə isə, orada da işlər demək olar ki, qrafik üzrə gedir. Bilirsiniz ki, TAP layihəsində Azərbaycan əsas paya malik deyil. Bizim orada 20 faiz payımız var, amma biz iştirak edirik. Mənə verilən məlumata görə, o layihənin icrası 60-62 faiz səviyyəsindədir. Energetika sahəsində bu iki önəmli layihə ölkəmizin bundan sonra da uğurlu inkişafını təmin edəcək və bizə imkan verəcək ki, qeyri-neft sektorunun inkişafı ilə daha çox məşğul olaq".\nİlham Əliyev vurğulayıb ki, Bakı-Tbilisi-Qars dəmir yolunun açılışı nəinki ölkəmiz, hətta bölgə, dünya üçün önəmli hadisə olub: "Bu yol Bakıdan başlanır. Təsadüfi deyil ki, təntənəli açılış mərasimi Azərbaycanda keçirilib. Uzunluğu 850 kilometrə yaxın olan dəmir yolunun 504 kilometri Azərbaycan ərazisində tikilib, bərpa edilib. Azərbaycan bu yolun icrasında ən böyük maliyyə yükünü öz üzərinə götürüb. Bu tarixi layihənin icrası Azərbaycanı beynəlxalq nəqliyyat mərkəzlərinin birinə çevirəcək və artıq çevirir. Yol açılandan sonra qısa müddət ərzində - cəmi iki ay ərzində bir çox ölkələrdən Bakı-Tbilisi-Qarsa qoşulmaq haqqında bizə müraciətlər olub. Artıq bir neçə həmkarımla bu məsələni mən şəxsən müzakirə etmişəm. İndi müvafiq göstərişlər verilib ki, bir çox ölkələrlə işçi qrupları yaradılsın və bu xəttə qoşulmaq istəyənlərin yük potensialı təhlil edilsin. Əlbəttə ki, biz bütün tərəfdaşlarla bu layihə çərçivəsində uğurlu əməkdaşlıq etməyə hazırıq".\nŞimal-Cənub nəqliyyat dəhlizinin icrası istiqamətində də önəmli addımların atıldığını deyən prezidenti əlavə edib ki, Azərbaycan öz üzərinə düşən vəzifələri icra edib, İran sərhədinə qədər dəmir yolunun tikintisini təmin edib, eyni zamanda, dəmir yolu körpüsünü də inşa edib.\nGeridə qalan 2017-ci ildə Azərbaycanda əldə olunan iqtisadi uğurlar barədə "525"ə fikirlərini bildirən İqtisadi və Sosial İnkişaf Mərkəzinin sədri, iqtisadçı alim Vüqar Bayramov qeyd edib ki, 2017-ci il Azərbaycan iqtisadiyyatı üçün vacib illərdən biri idi: "Dünya bazarında neftin qiymətin kəskin aşağı düşməsi 2015-ci və 2016-cı illərdə Azərbaycan iqtisadiyyatı üçün çətinliklər yaratmışdı. Xüsusən də manatın dəyərdən düşməsi makro-iqtisadi stabilliyə mənfi təsir etmişdi. 2017-ci ildə isə makro-iqtisadi stabilliyin əldə olunması və milli valyutanın stabilliyinin qorunub saxlanılması prioritet məsələlərdən idi. Nəticədə, Azərbaycan ötən il makro-iqtisadi stabilliyin qorunmasıyla bağlı prioritet hədəflərinə çata bilib. 2017-ci ilin fevral ayından etibarən manatın stabilliyini qoruyub saxlamaq mümkün olub. Bu da makro-iqtisadi stabilliyin qorunub saxlanılması baxımından çox vacib idi. Bu mənada, Azərbaycan daxili stabillik və makro-iqtisadi göstəricilərdə artım qeydə alınıb. Digər tərəfdən isə xarici valyuta ehtiyatlarında artım tempi qorunub saxlanılıb. Bu da Azərbaycanın xarici valyuta ehtiyatlarının 2017-ci ildə 42 milyard dollara yüksəlməsinə gətirib çıxarıb. Həmçinin, Mərkəzi Bankın xarici valyuta ehtiyatlarında artım qeydə alınıb".\nV.Bayramov bildirib ki, 2017-ci ildə əhəmiyyətli məqamlardan biri də qeyri-neft iqtisadiyyatında artım əldə olunmasıdır: "İxracat idxaldan 6,2 milyard dollar çox olub. Bu, müsbət saldonun formalaşması baxımından çox vacib idi. Eyni zamanda, ixracatın strukturunda şaxələnmə meylləri davam edir. Azərbaycanın qeyri-neft ixracatı 24 faiz artıb. Bu da büdcəyə daxil olan əlavə xarici valyutanın qeyri-neft məhsullarının ixracatı hesabına reallaşmasından xəbər verir".\nİqtisadçı alimin sözlərinə görə, iqtisadi diversifikasiya, iqtisadiyyatda stabilliyin əldə edilməsiylə bağlı 2017-ci ilin hədəflərinə nail olmaq mümkün olub: "2017-ci il Azərbaycan üçün yeni iqtisadi model dövrünün ilk ili idi: Ona görə də, Azərbaycan üçün 2017-ci il ciddi əhəmiyyət daşıyıb. Nəticədə, ötən il iqtisadi stabilliyə nail olmaq mümkün olub. Bu da 2018-ci ildə iqtisadi artımın formalaşması baxımından vacibdir. Bu il yalnız Azərbaycan hökuməti deyil, eyni zamanda, beynəlxalq maliyyə qurumları, o cümlədən, Beynəlxalq Valyuta Fondu, Dünya Bankı, Asiya İnkişaf Bankı, Avropa Yenidənqurma və İnkişaf Bankı ölkəmizdə iqtisadi artımın olacağını proqnozlaşdırır. Məhz bu proqnozlardan çıxış edərək qeyd etmək olar ki, 2018-ci il Azərbaycan iqtisadiyyatında artımın bərpa edilməsi, 2019-cu il isə sürətli artım dövrünün başlaması kimi xarakterizə ediləcək".\nMilli Məclisin deputatı Aydın Hüseynov isə qeyd edib ki, prezident İlham Əliyevin Nazirlər Kabinetinin 2017-ci ilin sosial-iqtisadi inkişafının yekunlarına və qarşıda duran vəzifələrə həsr olunan iclasında çıxışında qeyd etdiyi kimi, 2017-ci il çox böyük iqtisadi islahatlar ili kimi səciyyələndirilir. O, "Trend"ə bildirib ki, 2017-ci ildə həyata keçirilən iqtisadi strategiya çox düzgündür və birbaşa prezident İlham Əliyevin rəhbərliyi ilə həyata keçirilən proqramlar özünü tamamilə doğruldub:\n"Baxmayaraq ki, dünyada maliyyə böhranı yaşanır, ancaq Azərbaycanda 2017-ci il ümumdaxili məhsulda artımla yekunlaşıb. Bu onu deməyə əsas verir ki, 2018-ci ildə də Azərbaycanın uğurları davam edəcək, böyük layihələr həyata keçiriləcək. 2018-ci ildə TANAP layihəsi işə düşəcək və Azərbaycanın təbii qazı Türkiyəyə və sonrakı illərdə isə Avropaya çatdırılacaq. Bakı-Tbilisi-Qars dəmir yolu tam gücü ilə işləyəcək. Bu dəmir yolunun 10 milyon tondan artıq yükdaşıma qabiliyyəti var. Eyni zamanda, bu xətt vasitəsilə 1 milyondan artıq sərnişinin daşınması proqnozlaşdırılır".\nDeputat əlavə edib ki, 2018-ci il də ölkə iqtisadiyyatında böyük uğurların əldə olunması ilə yadda qalacaq.


Qışda kilo almamaq üçün bunları edin! » Qadin.Net ~ İlk milli qadın portalı\n“Sağlam bağırsaq, sağlam insan” deməkdir. Bunu unutmayın. Qatıq və kefir tərkibindəki faydalı bakteriyalar sayəsində həzm sistemimizin daha qaydalı işləməsinə dəstək olur. Xüsusilə zərərli bakteriyaların faydalı bakteriyalara görə daha çox olduğu bağırsaq florasında obezlik və tip 2 diabet riski artır. Bu səbəblə gündə 2 stəkan qatıq və ya kefir yeməyə çalışın! Gündə bir fincan yaşıl çay için! Xüsusilə yeməkdən sonra içdiyiniz yaşıl çay karbonhidratın bədənə sorulmasını yavaşladaraq qan şəkərinizin yüksəlməsinin qarşısını alaraq, insulin səviyyənizin də sürətli şəkildə artmasına əngəl olacaqdır. Yaşıl çay, tərkibindəki antioksidantlar sayəsində bədəndəki oksidatif stress əmələ gəlməsini azaldaraq kilo verməyə dəstək olur.


“İntel” 2015-ci ilədək “ağıllı” kompyuter istehsalına söz verib\n“İntel” korporasiyası İsraildə yeni tədqiqat layihəsinin istifadəyə verilməsi haqqında elan edib . Layihənin məqsədi “ağıllı” kompyuterlər hazırlamaqdır. Bu barədə Təl-Əvivdə keçirilmiş mətbuat konfransında korporasiyanın baş texniki direktoru Castin Rattner bildirib.\n“İCTnews.az” elektron xəbər xidməti “vesti.ru” saytına istinadən bildirir ki, "smartfonlar adına baxmayaraq heç də ağıllı deyillər. Smartfonum onu aldığım vaxtdan bəri mənim haqqımda yeni heç nə öyrənməyib" - Rattner qeyd edib. O bildirib ki, “İntel” korporasiyası insanlara gündəlik həyatda kömək edəcək portativ və taxıla bilən qurğu yaratmaq niyyətindədir.\nBelə aparatlar özləri müstəqil şəkildə “öyrədə” biləcəklər. Məsələn, əgər insan maşının açarlarını tez-tez evdə unudursa, "ağıllı" qurğu zamanla ona bu barədə küçəyə çıxmazdan əvvəl xatırladacaq.\n"İntellektual" layihələrin hazırlanması ilə “İntel” korporasiyasının hesablama intellekti sahəsində fəaliyyət göstərən elmi-tədqiqat institutu, həmçinin Hayfa şəhərində yerləşən “Texnion” institutu və Yerusəlimdə yerləşən Yəhudi universitetində çalışan mütəxəssislər məşğul olacaqlar.“İntel” korporasiyası ilk “ağıllı” kompyuterləri 2014-2015-ci illərdə buraxacağına söz verib.


“Milan Expo 2015” sərgisində Bakı və Milan arasında birbaşa əlaqə yaradılacaq - Report.az\n“Milan Expo 2015” sərgisində Bakı və Milan arasında birbaşa əlaqə yaradılacaq\n27 Aprel, 2015 17:32\nBakı. 27 aprel. REPORT.AZ/ Mayın 1-dən başlayacaq “Milan Expo 2015” beynəlxalq sərgisindəki Azərbaycan pavilyonunda iştirakçı ölkələr arasında yeniliyə imza atılaraq Bakı ilə birbaşa əlaqə yaradılacaq. Bu barədə “Report”a Heydər Əliyev Mərkəzindən məlumat verilib.\nBelə ki, milli pavilyonun girişində güzgü formasında, insan ölçüsündə dalğavarı oturacaqla tamamlanmış monitor quraşdırılacaq. Eynilə belə bir monitor Bakıda - Heydər Əliyev Mərkəzinin qarşısında da yerləşdiriləcək. Bu monitorlar vəhdət təşkil edərək bir-biri ilə əlaqədə olacaq. Pavilyonla tanış olan ziyarətçilər monitorun qarşısında durmaqla Bakıda monitor quraşdırılan məkanı görəcək, buradakı insanlarla əlaqə saxlaya biləcəklər. Eynilə, paytaxt sakinləri, şəhərimizin qonaqları da Azərbaycan pavilyonu və onun ziyarətçiləri ilə tanış olmaq imkanı qazanacaqlar. Böyük miqyasda Şərqlə və Qərb arasında körpü rolunu oynayan Azərbaycanın “Mirroring Baku” adlı bu layihəsi yığcam şəkildə minlərlə insanın ünsiyyətinə şərait yaradacaq.\nHazırda Heydər Əliyev Mərkəzinin parkında “Mirroring Baku”nun quraşdırılması işləri başa çatmaq üzrədir.\nQeyd edək ki, “Milan Expo 2015” beynəlxalq sərgisində “Azərbaycan: Biomüxtəlifliyin xəzinəsi” (Azerbaijan: Treasure of Biodiversity) adlanan milli pavilyon Heydər Əliyev Mərkəzinin dəstəyi ilə təşkil olunur.\n“Planetimizi qidalandıraq, həyat üçün enerji qazanaq” (Feeding the Planet, Energy for Life) devizi altında keçirilən sərgidə 145 ölkə təmsil olunacaq. Onlardan yalnız 55-i öz milli paviliyonu ilə iştirak edir. Oktyabrın 31-dək davam edəcək sərgiyə dünyanın müxtəlif ölkələrindən 20 milyonadək qonağın qatılacağı proqnozlaşdırılır.\n1800 m2 ərazidə təşkil olunan dördmərtəbəli Azərbaycan pavilyonu tərtibatı və ölkəni təqdimat formasına görə seçilir. “Hazırlıqların səviyyəsi və aparılan işlərin tempi baxımından ilk gündən fərqlənən milli pavilyonumuzda mayın 1-dən Azərbaycanın tarixi və mədəni irsini, zəngin ekoloji, enerji potensialını və unikal biomüxtəlifliyini tərənnüm edən təqdimatlar həyata keçiriləcək”, - məlumatda bildirilib.


Sabiq icra başçıları həbsdən qurtula bilmirlər » "Dünya" informasiya agentliyi\nTarix: 30-09-2020, 08:40 | Çap et\nHazırda həbsdə olan Ağstafa, Neftçala, Biləsuvar, İmişli, Kürdəmir və Yevlağın keçmiş icra başçıları indiyə qədər azadlığa çıxmaları üçün bütün yollara əl atsalar da, buna nail ola bilmədilər. Son olaraq, onlar ev dustaqlığına buraxılmağa cəhd etdilər, lakin qanunun sərt üzü ilə rastlaşdılar.\nAmma onlardan fərqli olaraq aylar öncə Xarici İşlər Nazirliyinin həbs edilən yüksək rütbəli məmurları barəsində son günlərdə gözlənilməz qərarlar verilir. Belə ki, əvvəlcə sentyabrın 23-də XİN-in Konsulluq İdarəsinin sabiq rəisi Faiq Bağırov və bundan üç gün sonra da Konsulluq İdarəsinin Konsulluq-hüquq şöbəsinin sabiq rəisi Nurupaşa Abdullayev ev dustaqlığına buraxıldı. Sonuncu ilə bərabər idarənin keçmiş əməkdaşı İlqar Əliyev barəsində də eyni qərar verildi.\nDoğrudur, icra başçıları ilə XİN məmurlarının ittihamları arasında fərqlər açıq görünür. Birincilər üçün ən hiddət doğuran məsələ kasıbın pulunu mənimsəmələri idi. İkincilər isə korrupsiyada ittiham olunurdular, sadə vətəndaşla ünsiyyətləri olmamış, onların adlarına iş yerləri açaraq, kartlarını mənimsəməyiblər. Hökumətin məhz bu nüansları diqqətə aldığı deyilir. Amma istənilən halda son qərarlar ciddi suallar doğurmaya bilməz.\nSabiq maliyyə naziri, iqtisadçı alim Fikrət Yusifov “Yeni Müsavat”a bunları dedi: “Burada fərqli element yalnız bir seçim üzrə ola bilər. Baş vermiş korrupsiya əməlinin masştabı məsələnin bir tərəfidir. Məsələnin ikinci tərəfi odur ki, icra başçıları bilavasitə iş adamları, vətəndaşlarla təmaslarda korrupsiyaya uğrayıblar. Burada deyək ki, Xarici İşlər Nazirliyindəki məmur bir tender əməliyyatında hansısa bir sahibkardan, yaxud tenderi verdiyi tərəfdən müəyyən bir rüşvət alıb. Amma icra başçıları rayon ərazisində vətəndaşlarla, çoxsaylı iş adamları ilə təmas quraraq, korrupsiya əməllərini həyata keçiriblər. Bu əməllərin miqyasına, həcminə görə yəqin ki, istintaqın gedişində fərqli yanaşmalar yaranıb. Digər tərəfdən, ola bilər ki, XİN-in məmuru ilə bağlı qısa zaman kəsiyində bəzi məsələlər aydınlaşdırılıb və onların törətdiyi əməllərin elə də ciddi xarakterli olmadığı üzə çıxıb. Ancaq icra başçıları ilə bağlı aparılan istintaqın bir müddət də davam etməsi gərəkdir ki, hər şey ortaya çıxsın. Çünki onlar icra hakimiyyətində uzun müddət rəhbər vəzifədə işləyiblər. Ortada konkret rüşvət və korrupsiya ilə bağlı əməllər var. Məsələni daha çox bir bununla fərqləndirə bilərəm. Başqa bir fərq burada görə bilmirəm”.\nDemokratiya və İnsan Hüquqları Komitəsinin sədri, hüquq üzrə fəlsəfə doktoru Çingiz Qənizadə isə həbsdəki icra başçılarından biri haqqında heç yerdə demədiyi bir faktı açıqladı: “İcra başçıları cənab Prezidentin yerlərdəki nümayəndələridir. Onlar ölkə başçısının birbaşa etimadını doğrultmayan şəxslər idi. 100-150 min əhalisi olan bir rayona Prezident öz nümayəndəsini göndərir, onu tövsiyyə, tapşırıqları nəinki o rayonda yerinə yetirilmir, əksinə, rüşvətə və korrupsiyaya meylli olurlar, yetim-yesirin mal-mülkünü mənimsəyirlər, eyni zamanda şəxsən cənab Prezidentin təşəbbüsü ilə aztəminatlı ailələr üçün açılan iş yerlərinə ayrılmış kartlara ödənilən pulları mənimsəmək məqsədilə kartları özlərində saxlamaları, onu fərdi qaydada mənimsəmələri çox yolverilməz hal idi. Ölkə başçısı öz fikirlərində demişdi ki, bu nəinki cinayət, həm də allahsızlıqdır. Baxın dediyiniz məsələdə bu yanaşmalar fərqlidir. Fikir verin, biri tutuldu, ikinci tutuldu, ardınca yenilərinin həbsi baş verdi, amma düzəlmədilər. Yeri gəlmişkən, bir məsələni xüsusi qeyd edim. Seçki dövründə İmişli-Beyləqan seçki dairəsindən namizəd idim. Bunu ilk dəfə sizə deyirəm. Rayon icra hakimiyyətinin başçısı məndən seçkilərə mane olmamaq üçün pul istədi. Bunu hansı formada, kimin vasitəsilə məndən istədiyini deyə bilmərəm. Pul vermək üçün nə maddi imkanım vardı, nə də bunu verərdim.\nSiz də gördünüz ki, ən azından o seçki dairəsində nəticələrin pozulmasına nail olundu. Bunun başında birbaşa rayon icra hakimiyyətinin başçısı dururdu. Bu misalı boşuna çəkmirəm. O şəxs məndən seçkilərə müdaxilə olunmaması, müəyyən məsələlərin həlli üçün pul istəyirdi və mən də bunu vermirdim. Nəticədə həmin şəxs böyük bir seçki prosesini pozdu. Müvafiq nazirliklərdə məmurlar var ki, dövlət qulluğundadırlar, nazirlərin müəyyən tapşırıq və vəzifələrini yerinə yetirirlər, bunlara yanaşma təbii ki, fərqlidir. Qanunun yol verdiyi həbs-qətimkan tədbirlərinin hamısının tətbiqini arzulayırıq. Bu yaxınlarda biri ev dustaqlığı, biri də girovluqdan çıxarılma üçün vəsatət vermişdi. Onların adlarını çəkmirəm. Onlardan təmin olunanı da, olunmayanı da oldu. Qanunda bu hallar varsa, biz buna pis baxmamalıyıq. Amma icra başçılarına münasibətin digər dövlət orqanlarında cinayət törədən şəxslərə nisbətən fərqli olmasının tərəfdarıyam. Onu da qeyd edim ki, son dövrlərdə həm DTX, həm prokurorluq tərəfindən keçirilən əməliyyatlar aidiyyatı dövlət orqanlarının nüfuzunu qaldırmaqla yanaşı, Prezidentə və siyasi hakimiyyətə münasibətdə fərqli, müsbət yanaşmaların daha çox olduğunu göstərdi.\nBu, cəmiyyət tərəfindən alqışlandı. Amma bunların hamısı barəsində həbs-qətimkan tədbirini dəyişib, onları ev dustaqlığına buraxmaq onların məhkəmə vaxtı azadlığa buraxılmasına açılan qapı deməkdir. Hesab edirəm ki, Prezidentin etimadını doğrultmayan hər bir məmur cəzasını almalıdır. Amma kimlərinsə tapşırığını yerinə yetirməklə bu cinayəti törədən 2-3-cü şəxslər var. Bunlara yanaşma fərqli olmalıdır. Bu gün haqlı olaraq sual verilə bilər ki, digər dövlət qurumlarında bu cinayətləri onlar razılaşmadan, tapşırıq almadan törətməyən, yaxud törədə bilmək imkanları olmayan 2, 3 və ya 4-5-ci şəxslər həbs edildi, amma həmin qurumların rəhbərləri, nazirlər niyə həbs olunmadılar? Bu da cəmiyyətdə narazılıq yaradır. Bəlkə də istintaqın gedişində o şəxslərə çıxılacaq. Amma hər halda, cəmiyyətdə müzakirə mövzusudur. Xalq haqlı olaraq düşünür ki, nazir göstəriş vermədən o cinayəti necə etmək olardı? Bu, uzun müddət davam edən proses olub. Hüquq institutunda olan həbs-qətimkan tədbirlərinin hamısının tətbiqinin reallaşmasını müsbət dəyərləndirirəm. Necə ki, Tofiq Yaqublu ilə bağlı həbs-qətimkan tədbiri dəyişdirildi, hamı bunu istəyirdi. Amma ayrı-ayrı icra məmurlarına qarşı münasibət tamamilə fərqli olmalıdır. Çünki onlar nəinki cənab Prezidentin, rəhbərlik etdikləri rayonlarda yüz minlərlə insanın etimadını doğrultmayıblar. Əksinə, onların timsalında hakimiyyətə mənfi münasibətlərin formalaşmasına xidmət ediblər. Bu da cənab Prezidentin dediyi kimi, xəyanətdir. Hesab edirəm ki, onlar layiqli cəzalarını mütləq almalıdırlar”.\nHüquq müdafiəçisi Mirvari Qəhrəmanlı: “Öncəliklə deyim ki, şəxs barəsində həbs-qətimkan tədbiri seçiləndə cəzaya baxılır. Onun sübut olunmasına diqqət yetirilir. İcra başçılarının cinayəti yerindəcə sübut olunub. Bunlar uzunmüddətli müşahidə əsasında həyata keçirildi. XİN dövlətin xarici siyasətini həyata keçirən bir qurumdur. Bu nazirliyin adının özünün yükü belə ağırdır. Korrupsiya təkcə pulla deyil. Burada vəzifə səlahiyyətlərindən sui-istifadə də var. Bəzən bu ittihamda pul məsələsi olmur. İcra başçıları ilə bağlı elə məsələlər var ki, ciddi araşdırma tələb edir. Onlara hələ cinayətkar demək tezdir. Çünki təqsirsizlik prezumpsiyası var. Məhkəmədə icra başçılarının nə dərəcədə günahkar olub-olmadıqları məlum olacaq. Amma ortada pul amili var və bu da sübut olunub. Yəqin ki, əldə elə faktlar var ki, bu insanların təcrid olunması vacibdir. Çünki onların insanlarla ünsiyyət imkanlarının yaranması istintaqın gedişinə ciddi mane ola bilər”.


Mehriban Əliyeva Roma meri ilə görüşdü - FOTOLAR\n3 İyun 2014 21:34\nİtaliyada səfərdə olan Azərbaycanın birinci xanımı, Heydər Əliyev Fondunun prezidenti Mehriban Əliyeva iyunun 3-də Roma şəhərinin meri İqnatsio Marino ilə görüşüb.\nAzərbaycan ilə İtaliya arasında əlaqələrin yüksək səviyyədə olduğunu deyən Roma şəhərinin meri bu əməkdaşlıqdan məmnunluğunu dilə gətirib. İqnatsio Marino dövlətlərimiz arasında humanitar, iqtisadi, siyasi, energetika və digər sahələrdə geniş əlaqələrin olduğunu bildirib, münasibətlərimizin bundan sonra da genişlənəcəyinə əminliyini ifadə edib.\nRoma şəhərinin meri Azərbaycanın qədim və zəngin mədəniyyətə malik bir ölkə olduğunu vurğulamış, mədəniyyətimizin təbliği istiqamətində Heydər Əliyev Fondu tərəfindən görülən işləri yüksək qiymətləndirib. O, Romanın Kapitolini Muzeyinin "Filosoflar zalı"nda Heydər Əliyev Fondunun dəstəyi ilə təmir işlərinin aparılmasına görə Azərbaycanın birinci xanımına minnətdarlığını bildirib.\nHeydər Əliyev Fondunun prezidenti Mehriban Əliyeva keçirilən görüşün əhəmiyyətini vurğulayaraq, Fond tərəfindən Vatikanda görülən işlərdən danışıb. Romada Nizami Gəncəvinin abidəsinin ucaldılmasına görə bir daha bu şəhərin merinə minnətdarlığını bildirən Azərbaycanın birinci xanımı Mehriban Əliyeva İqnatsio Marinonu ölkəmizə səfərə dəvət edib. Roma şəhərinin meri dəvəti məmnunluqla qəbul edib.\nGörüşdə gələcəkdə də ölkələrimiz arasında əlaqələrin genişlənməsinə dair fikir mübadiləsi aparılıb.\nSonra Mehriban Əliyevaya Romanın mərkəzi küçələrindən biri olan Alezandrina küçəsində başlanılan arxeoloji qazıntılar barədə məlumat verilib. Roma şəhərinin meri bu layihəni ölkəmiz ilə birgə həyata keçirmək arzusunda olduğunu söyləyib. Mehriban Əliyeva Heydər Əliyev Fondunun İtaliya ilə elm, mədəniyyət və digər sahələrdə birgə layihələr həyata keçirməkdə hər zaman maraqlı olduğunu bildirib.